cyanic-selkie/wikianc huggingface dataset:
ಜೈಪುರಿ (ಭಾಷೆ)
ಜೈಪುರಿಗೂ ಶಿಷ್ಟ ಹಿಂದಿಗೂ ಇರುವ ವ್ಯತ್ಯಾಸ
ಹಿಂದಿಯಲ್ಲಿರುವ ಪುಲ್ಲಿಂಗ ಮತ್ತು ಸ್ತ್ರೀಲಿಂಗವೆಂಬ ಸಾಮಾನ್ಯ ಭೇದಗಳು ರಾಜಸ್ತಾನಿಯಲ್ಲೂ ಇವೆ. ಆಪ್ಲಾ=ನಾವು (ಸಂಬೋಧಿಸಿದವನೂ ಸೇರಿ) ಮತ್ತು ಮ್ಹೇ=ನಾವು (ಸಂಬೋಧಿಸಿದವನನ್ನು ಬಿಟ್ಟು) ಎಂಬುದರ ಹೊರತು ಸರ್ವನಾಮ ಹಿಂದಿಯಂತೆಯೇ ಜೈಪುರಿಯಲ್ಲಿಯೂ ಉಪಯೋಗದಲ್ಲಿದೆ. ಜೈಪುರಿಯ ಕೆಲವು ವೈಶಿಷ್ಟಗಳು ಹೀಗಿವೆ. ನಿಷೇಧ ರೂಪದಲ್ಲಿ ಸಾಮಾನ್ಯವಾಗಿ ಕೋ ಪ್ರತ್ಯಯ ಧಾತು ಪೂರ್ವದಲ್ಲೂ ಬರುತ್ತದೆ. ಉದಾ: ಕೋಯೀ ಈ ಆದೆಮೀ ಕೋ ದೇತೋ ನೈ (ಯಾರೂ ಕೊಡಲೊಲ್ಲರು). ಧಾತ್ವರ್ಥ ಸೂಚಿ ಬೋ ಅಥವಾ ಣೂ ಎಂಬುದರಲ್ಲಿ ಅಂತ್ಯಗೊಳ್ಳುತ್ತದೆ. ಉದಾ : ಮಾರಬೋ ಅಥವಾ ಮಾರಣೂ.
ಜೈಪುರಿ ಸಾಹಿತ್ಯ
ಗ್ರೀಯರ್ಸನ್ನನ ಪ್ರಕಾರ ಜೈಪುರಿ ಭಾಷೆ ಹೇರಳವಾದ ಸಾಹಿತ್ಯವನ್ನು ಹೊಂದಿದೆ. ದಾದೂಜಿ ಎಂಬಾತ ಜೈಪುರಿಯಲ್ಲಿ ಬರೆದ ಸುಮಾರು 20,000 ಸಾಲುಗಳನ್ನು ಜಾನ್ ಟ್ರಿಲ್ ಎಂಬಾತ ಭಾಷಾಂತರಿಸಿದ್ದಾನೆ (1001). ದಾದೂಜಿಯಲ್ಲದೆ, ಈ ಕೆಲವು ಕವಿಗಳು ಜೈಪುರಿ ಸಾಹಿತ್ಯವನ್ನು ಸಂಪದ್ಭರಿತಗೊಳಿಸಿದ್ದಾರೆ. ಷರೀಬ್‍ದಾಸ್, ಜೈಸಾ, ಪ್ರಯಾಗ್‍ದಾಸ, ರಜಬ್ಜೀ, ಬಖ್ನಾಜಿ, ಶಂಕರ್‍ದಾಸ್, ಬಾಬಾ ಬನ್ವಾರೀದಾಸ್, ಮಧೋದಾಸ್.
ವರ್ಗ:ಭಾಷೆಗಳು ವರ್ಗ:ಭಾಷೆ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಗ್ಗುಲ
ಕಗ್ಗುಲ : ಪಾರಿವಾಳ ಮತ್ತು ಕಪೋತಗಳನ್ನೊಳಗೊಂಡ ಕೊಲಂಬಿಡೀ ಕುಟುಂಬಕ್ಕೆ ಸೇರಿದ ಒಂದು ಜಾತಿಯ ಪಕ್ಷಿ,
ವೈಜ್ಞಾನಿಕ ಹೆಸರು
ಈ ಜಾತಿಯ ವೈಜ್ಞಾನಿಕ ನಾಮ ಟ್ರೀರಾನ್. ಹಸಿರು ಪಾರಿವಾಳವೆಂದೂ ಹೆಸರುಂಟು.
ಹರಡುವಿಕೆ
ಭಾರತದಿಂದ ಹಿಡಿದು ಮಲೇಷಿಯ, ಫಿಲಪೀನ್ಸ್‌ ದ್ವೀಪಗಳವರೆಗೂ ಹರಡಿದೆ.
ಲಕ್ಷಣಗಳು
ದೇಹರಚನೆ ಗಾತ್ರ, ಆಕಾರ, ಪಾರಿವಾಳಗಳಂತೆಯೇ. ದೇಹದ ಮೇಲೆ ಹಳದಿಮಿಶ್ರಣವಾದ ಹಸಿರು ತುಪ್ಪಳ ಇರುವುದು ಒಂದು ವಿಶೇಷ ಗುಣ. ಇವುಗಳ ಬಾಲ ಭಾಗಶಃ ದುಂಡಾಗಿರಬಹುದು, ಬೆಣೆಯ ಆಕಾರದಲ್ಲಿರಬಹುದು ಅಥವಾ ಚೂಪಾಗಿರಬಹುದು. ಟಾರ್ಸಸ್ ಎಲುಬಿರುವ ಕಾಲಿನ ಭಾಗ ಮಧ್ಯದ ಬೆರಳಿಗಿಂತ ಚಿಕ್ಕದು ಮತ್ತು ಬಲಯುತವಾದುದು. ಕೊಕ್ಕು ಚಿಕ್ಕದು ಮತ್ತು ತೆಳು. ಅದರ ಬುಡದ ಭಾಗದಲ್ಲಿ ಪಾರಿವಾಳಗಳಿಗಿರುವಂತೆ ಒಂದು ದಪ್ಪನಾದ ಮೃದು ಚರ್ಮದ ದಿಂಡಿದೆ. ಮೇತೆ(ಕ್ರಾಪ್) ದೊಡ್ಡದು; ಅದರಲ್ಲಿ ಎಳೆಯ ಮರಿಗಳಿಗೆ ಉಣಿಸಲು ಹಾಲು ಉತ್ಪತ್ತಿಯಾಗುತ್ತದೆ. ಅಂಗಾಲು ಮಾಂಸಮಯವಾಗಿಯೂ ಮೆತ್ತಗೂ ಇದ್ದು ಬೆರಳುಗಳಿಗಿಂತ ವಿಸ್ತಾರವಾಗಿದೆ. ಹೀಗಿರುವುದು ಮರಗಳ ಮೇಲಿನ ವಾಸಕ್ಕೆ ಸೂಕ್ತವಾಗಿ ಹೊಂದಿಕೊಂಡಿರುವ ವೈಶಿಷ್ಟ್ಯ. ಕಗ್ಗುಲ ಸಾಮಾನ್ಯವಾಗಿ ಮರಗಳ ಮೇಲೆ ವಾಸಿಸಿದರೂ ಕೆಲವು ವೇಳೆ ಮಣ್ಣಿನಲ್ಲಿರುವ ಉಪ್ಪನ್ನು ತಿನ್ನುವುದಕ್ಕೆ ಕೆಳಗಿಳಿಯುತ್ತದೆ. ಸಾಮಾನ್ಯವಾಗಿ ಗುಂಪಿನಲ್ಲಿ ವಾಸಿಸುತ್ತದೆ. ಅಪರೂಪಕ್ಕೆ ಒಂಟಿಯಾಗಿರುವುದೂ ಉಂಟು. ಒಂದೊಂದು ಗುಂಪಿನಲ್ಲಿ 10-30 ಪಕ್ಷಿಗಳಿರಬಹುದು. ಮೈಬಣ್ಣ ಗಿಡದ ಹಸಿರುಬಣ್ಣದೊಡನೆ ಐಕ್ಯವಾಗುವುದರಿಂದ ಮರದ ಮೇಲೆ ಅವನ್ನು ಗುರುತಿಸುವುದು ಕಷ್ಟ. ಆಕಸ್ಮಾತಾಗಿ ಗುಂಡಿನ ಶಬ್ದವಾದಾಗ ಪಕ್ಷಿಗಳೆಲ್ಲ ಒಂದೇ ಗುಂಪಾಗಿ ಜೋರಾಗಿ ಹಾರಿ ಮತ್ತೆ ಅದೇ ಮರದ ಬಳಿ ಬಂದು ಕೂಡುತ್ತವೆ.
ಆಹಾರ ಮತ್ತು ಜೀವನ
ಇವುಗಳ ಆಹಾರ ವಿವಿಧ ಬಗೆಯ ಹಣ್ಣುಗಳು. ದಪ್ಪ ದಪ್ಪ ಹಣ್ಣುಗಳನ್ನು ಇಡಿಯಾಗಿ ನುಂಗುವುದು ವಾಡಿಕೆ. ಗಂಡುಹೆಣ್ಣುಗಳೆರಡೂ ಸೇರಿ ಮರಗಳ ತುದಿಯ ರೆಂಬೆಗಳ ಮೇಲೆ ಸಣ್ಣ ಸಣ್ಣ ಕಡ್ಡಿಗಳನ್ನು ಜೋಡಿಸಿ ಒರಟಾದ ಗೂಡುಗಳನ್ನು ಕಟ್ಟುತ್ತವೆ. ಒಂದೊಂದು ಗೂಡಿನಲ್ಲಿ ಎರಡು ಬಿಳಿಯ ಮೊಟ್ಟೆಗಳಿರುತ್ತವೆ. ಗಂಡು ಹೆಣ್ಣು ಎರಡೂ ಸರದಿಯ ಮೇರೆಗೆ ಕಾವು ಕೊಡುತ್ತವೆ. ಅಲ್ಲದೆ ಮರಿಗಳು ದೊಡ್ಡವಾಗುವವರೆಗೂ ಗುಟುಕು ಕೊಟ್ಟು ಸಲಹುತ್ತವೆ. ಕೆಲವು ಪ್ರಭೇದಗಳಲ್ಲಿ ಕಾವು ಕೊಡುವ ಕಾಲ 12-14 ದಿನಗಳಾದರೆ ಮತ್ತೆ ಕೆಲವಲ್ಲಿ 18-19 ದಿನಗಳು.
ಪ್ರಭೇದಗಳು
ಕಗ್ಗುಲಗಳಲ್ಲಿ ಹಲವು ಪ್ರಭೇದಗಳಿವೆ; ಹಾಗೂ ಒಂದೊಂದರಲ್ಲೂ ಒಂದಕ್ಕಿಂತಲೂ ಹೆಚ್ಚಾದ ಉಪಪ್ರಭೇದಗಳಿವೆ. ಉತ್ತರಭಾರತದ ಈಶಾನ್ಯಭಾಗದಲ್ಲಿ ಚೂಪುಬಾಲದ ಕಗ್ಗುಲ (ಟ್ರೀ.ಅಪಿಕ್ಯಾಡ), ಬೆಣೆಬಾಲದ ಕಗ್ಗುಲ (ಟ್ರೀ.ಸ್ಫೀನ್ಯೂರ), ದಪ್ಪಕೊಕ್ಕಿನ ಕಗ್ಗುಲ (ಟ್ರೀ.ಕರ್ವಿರಾಸ್ಟ್ರ), ಬೂದುತಲೆಯ ಕಗ್ಗುಲ (ಟ್ರೀ.ಪಾಂಪಡೋರ), ಹೊಂಬಣ್ಣದ ಎದೆಯ ಕಗ್ಗುಲ (ಟ್ರೀ.ಬೈಸಿಂಕ್ಷ), ತೆಂಕಣದ ಕಗ್ಗುಲ (ಟ್ರೀ.ಫೀನಿಕಾಪ್ಟೆರ) ಮೊದಲಾದುವುಗಳಿವೆ. ಇವುಗಳ ಪೈಕಿ ದಕ್ಷಿಣ ಭಾರತದಲ್ಲಿ ಅದರಲ್ಲೂ ಮುಖ್ಯವಾಗಿ ಪಶ್ಚಿಮಘಟ್ಟದ ಕಾಡುಗಳಲ್ಲಿ ಒಂದು ಬಗೆಯ ಬೂದುತಲೆಯ ಕಗ್ಗುಲ, ಹೊಂಬಣ್ಣದ ಎದೆಯ ಕಗ್ಗುಲ ಕಂಡುಬರುತ್ತವೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಹಕ್ಕಿಗಳು ವರ್ಗ:ಪ್ರಾಣಿಶಾಸ್ತ್ರ
ಮಹಾಲಿಂಗೇಶ್ವರ ಮಹಾಗಣಪತಿ ದೇವಸ್ಥಾನ
ಪಡುಬಿದ್ರಿ ದೇವಸ್ಥಾನವು ಶ್ರೀ ಮಹಾಲಿಂಗೇಶ್ವರ ಮಹಾಗಣಪತಿ ದೇವಸ್ಥಾನ ಎಂದು ಜನಪ್ರಿಯವಾಗಿದೆ. ಈ ದೇವಾಲಯವು ಶಿವ ಮತ್ತು ಗಣೇಶನಿಗೆ ಸಮರ್ಪಿತವಾಗಿದೆ. ಪಡುಬಿದ್ರಿ ದೇವಸ್ಥಾನವು ಪಡುಬಿದ್ರಿಯ ರಾಷ್ಟ್ರೀಯ ಹೆದ್ದಾರಿ ೧೭ ರಲ್ಲಿದೆ ಮತ್ತು ಉಡುಪಿಯಿಂದ ೨೪ ಕಿಮೀ ಮತ್ತು ಮಂಗಳೂರಿನಿಂದ ೩೫ ಕಿಮೀ ದೂರದಲ್ಲಿದೆ.ಶ್ರೀ ಮಹಾಲಿಂಗೇಶ್ವರ ಮಹಾಗಣಪತಿ ದೇವಸ್ಥಾನದಲ್ಲಿ ಪೂಜಿಸಲ್ಪಟ್ಟ ಶಿವಲಿಂಗವನ್ನು ಭೃಗು ಋಷಿ ಸ್ಥಾಪಿಸಿದನೆಂದು ನಂಬಲಾಗಿದೆ. ರುದ್ರಾಕ್ಷಿ ಕಲ್ಲಿನ ಮೇಲೆ ಕೆತ್ತಿದ ಗಣೇಶ ಮೂರ್ತಿಯನ್ನು ಪರಶುರಾಮರು ಪ್ರತಿಷ್ಠಾಪಿಸಿದರು.ಗಣೇಶನ ಮೂರ್ತಿಯು ೨.೫ ಅಡಿ ಎತ್ತರವಿದೆ. ದೇವಾಲಯದಲ್ಲಿರುವ ಉತ್ಸವ ಮೂರ್ತಿ ಅಥವಾ ಮೆರವಣಿಗೆಯ ದೇವತೆಯೂ ಸಹ ೧೦೦೦ ವರ್ಷಗಳಿಗಿಂತ ಹಳೆಯದು. ಇಲ್ಲಿ ಪೂಜಿಸಲ್ಪಡುವ ಗಣಪತಿಯು ತನ್ನ ಭಕ್ತರ ಇಷ್ಟಾರ್ಥಗಳನ್ನು ಪೂರೈಸುವ ಕಾರಣದಿಂದ ಇಷ್ಟಸಿದ್ಧಿ ಮಹಾ ಗಣಪತಿ ಎಂದು ಕರೆಯಲಾಗುತ್ತದೆ. ಇಲ್ಲಿ ಆಚರಿಸಲಾಗುವ ಪ್ರಮುಖ ಹಬ್ಬಗಳೆಂದರೆ ಶಿವರಾತ್ರಿ, ಗಣೇಶ ಚತುರ್ಥಿ ಮತ್ತು ಮೀನಾ ಸಂಕ್ರಾಂತಿ ದೇವಸ್ಥಾನದ ಹಬ್ಬ.ದೇವಾಲಯದ ರಥವು ದೊಡ್ಡದಾಗಿದೆ.
ಪಡುಬಿದ್ರಿ ದೇವಸ್ಥಾನದ ದರ್ಶನ ಮತ್ತು ಪೂಜೆಯ ಸಮಯ
ಬೆಳಿಗ್ಗೆ ೬:೦೦ ರಿಂದ ಮಧ್ಯಾಹ್ನ ೧೨:೦೦ ರವರೆಗೆ,ಸಂಜೆ ೫:೦೦ ರಿಂದ ರಾತ್ರಿ ೮:೦೦ ರವರೆಗೆ ಮೂರು ಮಹಾಪೂಜೆಗಳನ್ನು ಪ್ರತಿದಿನ ಬೆಳಿಗ್ಗೆ ೭:೦೦, ಮಧ್ಯಾಹ್ನ ೧೨:೦೦ ಮತ್ತು ಸಂಜೆ ೭:೩೦ ಕ್ಕೆ ಮಾಡಲಾಗುತ್ತದೆ.
ಕಟ್ಟದಪ್ಪ ಸೇವೆ
ಪಡುಬಿದ್ರಿಯ ಪುರಾಣ ಪ್ರಸಿದ್ದ ಶ್ರೀ ಮಹಾಲಿಂಗೇಶ್ವರ ಮಹಾಗಣಪತಿ ದೇವಳದಲ್ಲಿ ವಿಶೇಷ ಕಟ್ಟದಪ್ಪ ಸೇವೆ ಜರಗಿತು.ಅವಿಭಜಿತ ಜಿಲ್ಲೆಯಲ್ಲದೆ ದೇಶ ವಿದೇಶಗಳ ಭಕ್ತರು ಇಲ್ಲಿ ನಡೆಯುವ ವಿಶೇಷ ಕಟ್ಟದಪ್ಪ ಸೇವೆಯಲ್ಲಿ ಪಾಲ್ಗೊಳ್ಳುವುದು ಇಲ್ಲಿನ ವಿಶೇಷತೆ. ಶ್ರೀಕ್ಷೇತ್ರದಲ್ಲಿ ನಿರಂತರ ನಡೆಯುವ ಬೆಲ್ಲದಪ್ಪ ಮತ್ತು ಪೆÇಟ್ಟಪ್ಪ ಸೇವೆಗಳು ಇಲ್ಲಿನ ವಿಶೇಷ ಸೇವೆ. ಈ ದಿನ ನಡೆಯುವುದು ಸಾರ್ವಜನಿಕ ಕಟ್ಟದಪ್ಪ(ಕಟಾಹಪೂಪ)ಸೇವೆ.ಪಡುಬಿದ್ರಿ ಗ್ರಾಮದ ಕಲ್ಲಟ್ಟೆ ಎಂಬ ಪ್ರದೇಶದಲ್ಲಿ ಕೃಷಿ ಚಟುವಟಿಕೆ ನಡೆಸುವ ಕೃಷಿಕರು ಜನರು ಎಷ್ಟೇ ಪ್ರಯತ್ನ ಪಟ್ಟರೂ, ಕಾಮಿನಿ ಹೊಳೆಗೆ ಕಟ್ಟಿದ ಕಟ್ಟ(ದಂಡೆ) ನಿಲ್ಲದೆ ನೀರಿನ ರಭಸಕ್ಕೆ ಕೊಚ್ಚಿ ಹೋಗುತ್ತಿದ್ದ ಕಾಲಘಟ್ಟದಲ್ಲಿ ಗ್ರಾಮ ದೇವರಿಗೆ ಕಟ್ಟ ನಿಲ್ಲುವಂತೆ ಹರಕೆ ಹೇಳಿರುವುದೇ ” ಕಟ್ಟದಪ್ಪ” ಹರಕೆ.ಈ ಹರಕೆಯ ಬಳಿಕ ಯಾವುದೇ ಸಮಸ್ಯೆ ಇಲ್ಲದಂತೆ ಹಾಕಲಾದ ತಡೆ ನಿಲ್ಲುತ್ತಿದ್ದು, ಈಗಲೂ ಆ ಆಚರಣೆ ರೂಢಿಯಲ್ಲಿದೆ. ಅಂದು ೫-೬ ಸೇರು ಅಕ್ಕಿ ಹಿಟ್ಟು ಮೂಲಕ ಮಧ್ಯಾಹ್ನ ನಡೆಯುತ್ತಿದ್ದ ಸೇವೆ ಇಂದು ಜಗದಗಲ ಹರಡಿ ೧೦೦ ಮುಡಿ ಅಕ್ಕಿ ಬಳಕೆಯಾಗುವವರೆಗೆ ಬಂದು ತಲುಪಿದೆ.
ಜಾತ್ರಾ ಉತ್ಸವ
ಜಾತ್ರಾ ಉತ್ಸವದ ಸಮಯದಲ್ಲಿ ನಿತ್ಯಪೂಜೆ, ನಿತ್ಯಬಲಿ, ಪಲ್ಲಪೂಜೆ, ರಥಶುದ್ಧಿಗಳ ಬಳಿಕ ರಥಾರೋಹಣ ನಡೆಯುತ್ತದೆ.ರಾತ್ರಿ ಶ್ರೀಮನ್ಮಹಾರಥೋತ್ಸವ, ಭೂತಬಲಿ, ಕವಾಟಬಂಧನ ಇತ್ಯಾದಿಗಳು ನೆರವೇರುತ್ತವೆ.
ವೃಷಭರಾಶಿ
ಬಾನಿಗೆ ಒಳಮುಚ್ಚಿಗೆ ಅಥವಾ ಚತ್ತು ಹೊದೆಸಿರು ವಂತೆ ಭಾಸವಾಗುವ ಅಸಂಖ್ಯ ನಕ್ಷತ್ರ ಚಿತ್ರಗಳನ್ನು ಖಗೋಳವಿಜ್ಞಾನಿಗಳು 88 ವಿವಿಧ ನಕ್ಷತ್ರಪುಂಜಗಳಾಗಿ ವಿಭಾಗಿಸಿದ್ದು ವೃಷಭರಾಶಿ  ಈ ಪೈಕಿ ಒಂದು (ಟಾರಸ್). ದ್ವಾದಶ ಅಥವಾ 12 ರಾಶಿಗಳ ಪೈಕಿ ಎರಡನೆಯದು-ಮೊದಲನೆಯದು ಮೇಷ, ಮೂರನೆಯದು ಮಿಥುನ.
ಈ 12 ರಾಶಿಗಳೂ ರಾಶಿಚಕ್ರದ (ಝೋಡಿಯಕ್) ಮೇಲಿವೆ. ಸೂರ್ಯಚಂದ್ರ ಮತ್ತು ಗ್ರಹಗಳ ಸಂಚಾರ ಪಥಗಳು ಅಥವಾ ಕಕ್ಷೆಗಳು ರಚಿಸುವ ಇಕ್ಕಟ್ಟು ಪಟ್ಟಿಯೇ ರಾಶಿಚಕ್ರ.
ಸುಮಾರು 5 ಬಿಡಿ ನಕ್ಷತ್ರಗಳು ರಚಿಸುವ V-ಆಕಾರದಿಂದ ಇದನ್ನು ಗುರುತಿಸುತ್ತೇವೆ. -V ಯ ಕೋನಶೃಂಗ ಪಶ್ಚಿಮದತ್ತ ತಿರುಗಿದೆ. ದಕ್ಷಿಣ ಬಾಹುವಿನ ತುದಿ ನಕ್ಷತ್ರದ ಬಣ್ಣ ಮಾಣಿಕ್ಯ ಕೆಂಪು. ಇದು ರೋಹಿಣಿ (ಆಲ್ಡೆಬರಾನ್). ಇದೊಂದು ರಕ್ತದೈತ್ಯ ನಕ್ಷತ್ರ (ರೆಡ್ ಜಯಂಟ್ ಸ್ಟಾರ್).
ಭೂಮಿಯಿಂದ ದೂರ 69 ಜ್ಯೋತಿರ್ವರ್ಷಗಳು. ಇದರ ಅರ್ಥ ಇಂದಿನಿರುಳು ನಮಗೆ ಕಾಣುವ ರೋಹಿಣಿ ವಾಸ್ತವವಾಗಿ 69 ವರ್ಷಹಿಂದಿನದು! ಇದರ ಉಜ್ಜ್ವಲ ತಾಂಕ (ಮ್ಯಾಗ್ನಿಟ್ಯೂಡ್) 0.9 ವೃಷಭ ರಾಶಿಯ ಇನ್ನೊಂದು ಮುಖ್ಯ ನಕ್ಷತ್ರವಿದು : ಅಗ್ನಿ (ಎಲ್‍ನಾಥ್), ಉಜ್ಜ್ವಲತಾಂಕ 1.7, ನೀಲದೈತ್ಯ (ಬ್ಲೂ ಜಯಂಟ್), ದೂರ 140 ಜ್ಯೋತಿರ್ವರ್ಷ. ಬಿಡಿ ಬಿಡಿಯಾಗಿ ಎಣಿಸಬಲ್ಲ 7 ನಕ್ಷತ್ರಗಳ ನಿಬಿಡ ನಿತ್ಕಟ ಒಕ್ಕೂಟ ಕೃತ್ತಿಕಾಗುಚ್ಛ (ಪ್ಲಿಯಡಿಸ್) ವೃಷಭ ರಾಶಿಯಲ್ಲಿದೆ. ಪುಟ್ಟ ಸೌಟಿನಂತೆ ಇದರ ಆಕಾರ. ಸುಮಾರು 200 ಬಿಡಿ ನಕ್ಷತ್ರಗಳ ವಿಸ್ತಾರ ಒಕ್ಕೂಟ ವೃಷಭ ರಾಶಿಯಲ್ಲಿದೆ. ಇದಕ್ಕೆ ಹಯಡಿಸ್ ಎಂದು ಹೆಸರು.
ವರ್ಗ:ಖಗೋಳಶಾಸ್ತ್ರ
ರಾಮಸಮುದ್ರ ಕೆರೆ, ಕಾರ್ಕಳ
ರಾಮಸಮುದ್ರ ಕೆರೆಯು ಕರ್ನಾಟಕದ ಉಡುಪಿ ಜಿಲ್ಲೆಯ ಕಾರ್ಕಳ ಪಟ್ಟಣದಲ್ಲಿರುವ ಸಿಹಿನೀರಿನ ಸರೋವರವಾಗಿದೆ. ಇದು ಕಾರ್ಕಳದಿಂದ ಸುಮಾರು ೨ ಕಿಲೋಮೀಟರ್ ದೂರದಲ್ಲಿದೆ. ರಾಮಸಮುದ್ರ ಸರೋವರವನ್ನು ರಾಮ ಸರೋವರ ಎಂದೂ ಕರೆಯುತ್ತಾರೆ. ಈ ಸರೋವರವು ಪಶ್ಚಿಮ ಘಟ್ಟಗಳ ತಪ್ಪಲಿನಲ್ಲಿದೆ ಮತ್ತು ಹಸಿರು ಕಾಡುಗಳು ಹಾಗೂ ಬೆಟ್ಟಗಳಿಂದ ಆವೃತವಾಗಿದೆ.
ರಚನೆ
ಈ ಸರೋವರವು ವರಾಹಿ ನದಿಗೆ ಅಡ್ಡಲಾಗಿ ಅಣೆಕಟ್ಟನ್ನು ನಿರ್ಮಿಸುವ ಮೂಲಕ ರೂಪುಗೊಂಡಿತು. ಈ ಸರೋವರವು ಸುಮಾರು ೪೫೦ ಎಕರೆ ವಿಸ್ತೀರ್ಣವನ್ನು ಹೊಂದಿದೆ ಮತ್ತು ಗರಿಷ್ಠ ೩೮ ಅಡಿ ಆಳವನ್ನು ಹೊಂದಿದೆ. ಇದು ಕಾರ್ಕಳ ಪಟ್ಟಣ ಹಾಗೂ ಸುತ್ತಮುತ್ತಲಿನ ಪ್ರದೇಶಗಳಿಗೆ ಕುಡಿಯುವ ನೀರಿನ ಪ್ರಮುಖ ಮೂಲವಾಗಿದೆ.
ಇತಿಹಾಸ
ಈ ೧೪ ನೇ ಶತಮಾನದ ಕೊನೆಯ ತ್ರೈಮಾಸಿಕದಲ್ಲಿ ರಚಿಸಲಾಗಿದೆ ಎಂದು ನಂಬಲಾಗಿದೆ. ಈ ಸಮಯದಲ್ಲಿ, ಈ ಕೊಳವನ್ನು ವಾಸ್ತವವಾಗಿ ರಾಜ ವೀರ ಭೈರವನ ಮಗ ಮತ್ತು ವೀರಪಾಂಡ್ಯನ ಸಹೋದರನಾದ ರಾಮನಾಥನ ನೆನಪಿಗಾಗಿ ರಚಿಸಲಾಗಿದೆ. ರಾಜ ವೀರ ಭೈರವ ಧಾರ್ಮಿಕ ದೃಷ್ಟಿ ಹೊಂದಿರುವ ಉದಾರ ವ್ಯಕ್ತಿ ಎಂದು ಹೇಳಲಾಗುತ್ತದೆ. ಅವರು ಕಾರ್ಕಳದಲ್ಲಿ ವಿವಿಧ ಬಸದಿಗಳು ಮತ್ತು ದೇವಾಲಯಗಳ ನಿರ್ಮಾಣದ ಹಿಂದಿನ ಪ್ರಮುಖ ಪ್ರೇರಕರಾಗಿದ್ದರು. ಅವರಿಗೆ ರಾಮನಾಥ ಮತ್ತು ವೀರಪಾಂಡ್ಯ ಎಂಬ ಹೆಸರಿನ ಇಬ್ಬರು ಗಂಡು ಮಕ್ಕಳಿದ್ದರು. ದುರದೃಷ್ಟವಶಾತ್, ಅವನ ಮಗ ರಾಮನಾಥನು ಆತನ ತಂದೆ ವೀರ ಭೈರವನ ಮುಂದೆಯೇ ನಿಧನರಾದರು. ಆಗ ರಾಜ ವೀರ ಭೈರವನು ತನ್ನ ಮಗನಿಗೆ ಕಾಣಿಕೆಯಾಗಿ ರಾಮಸಮುದ್ರ ಸರೋವರವನ್ನು ನಿರ್ಮಿಸಿದನೆಂದು ಹೇಳಲಾಗುತ್ತದೆ.
ವಿಶೇಷತೆ
ಕಾರ್ಕಳ ಪಟ್ಟಣ ಹಾಗೂ ಸುತ್ತಮುತ್ತಲಿನ ಪ್ರದೇಶಗಳಿಗೆ ಕುಡಿಯುವ ನೀರಿನ ಪ್ರಮುಖ ಮೂಲವಾಗಿರುವ ಈ ಕೊಳವು ಹಲವಾರು ಖಾಯಿಲೆಗಳನ್ನು ಗುಣಪಡಿಸುವ ಗುಣಗಳನ್ನು ಹೊಂದಿದೆ ಎಂದು ಹೇಳಲಾಗುತ್ತದೆ ಮತ್ತು ಈ ಕೆರೆಯು ಎಂದಿಗೂ ಒಣಗಿಲ್ಲ ಎಂದು ನಂಬಲಾಗಿದೆ.
ಆಕರ್ಷಣೆ
ರಾಮಸಮುದ್ರ ಸರೋವರದ ಪ್ರಮುಖ ಆಕರ್ಷಣೆಯೆಂದರೆ ಇಲ್ಲಿ ಕಾಣಸಿಗುವ ವೈವಿಧ್ಯಮಯ ಪಕ್ಷಿಗಳು. ಈ ಸರೋವರವು ಚಳಿಗಾಲದ ತಿಂಗಳುಗಳಲ್ಲಿ ಭೇಟಿ ನೀಡುವ ಹಲವಾರು ವಲಸೆ ಹಕ್ಕಿಗಳನ್ನು ಒಳಗೊಂಡಂತೆ ೧೦೦ ಕ್ಕೂ ಹೆಚ್ಚು ಜಾತಿಯ ಪಕ್ಷಿಗಳಿಗೆ ನೆಲೆಯಾಗಿದೆ. ಇಲ್ಲಿ ಕಂಡುಬರುವ ಕೆಲವು ಸಾಮಾನ್ಯ ಪಕ್ಷಿ ಪ್ರಭೇದಗಳಲ್ಲಿ ಮಿಂಚುಳ್ಳಿಗಳು, ಬೆಳ್ಳಕ್ಕಿಗಳು, ಬಾತುಕೋಳಿಗಳು ಮತ್ತು ಕೊಕ್ಕರೆಗಳು ಸೇರಿವೆ. ಸರೋವರದಲ್ಲಿನ ನೀರು ಸ್ಫಟಿಕದಂತೆ ಸ್ಪಷ್ಟವಾಗಿದೆ.
ಈ ಸರೋವರದ ದಡದಲ್ಲಿ ಶ್ರೀರಾಮನಿಗೆ ಅರ್ಪಿತವಾದ ಪುರಾತನ ದೇವಾಲಯವಿದೆ. ಈ ದೇವಾಲಯವನ್ನು ಕ್ರಿ.ಶ. ೧೦ ನೇ ಶತಮಾನದಲ್ಲಿ ನಿರ್ಮಿಸಲಾಗಿದೆ ಎಂದು ನಂಬಲಾಗಿದೆ. ಈ ದೇವಾಲಯವು ಸಂಕೀರ್ಣವಾದ ಕೆತ್ತನೆಗಳು ಮತ್ತು ಶಿಲ್ಪಗಳನ್ನು ಹೊಂದಿದೆ. ದೇವಾಲಯದಲ್ಲಿ ನಡೆಯುವ ಹಬ್ಬಗಳು ಮತ್ತು ವಿಶೇಷ ಸಂದರ್ಭಗಳಲ್ಲಿ ಅನೇಕ ಭಕ್ತರು ಇಲ್ಲಿಗೆ ಆಗಮಿಸುತ್ತಾರೆ.
ಮನರಂಜನೆ
ರಾಮಸಮುದ್ರ ಸರೋವರದಲ್ಲಿ ಮನರಂಜನಾ ಚಟುವಟಿಕೆಯೂ ಇದೆ. ಅದುವೇ ದೋಣಿ ವಿಹಾರ(ಬೋಟಿಂಗ್). ಇಲ್ಲಿಗೆ ಆಗಮಿಸುವ ಪ್ರವಾಸಿಗರು ಪೆಡಲ್ ಬೋಟ್ ಅಥವಾ ಸಾಲು ದೋಣಿಯನ್ನು ಬಾಡಿಗೆಗೆ ಪಡೆಯಬಹುದಾಗಿದೆ. ಸರೋವರ ಮತ್ತು ಸುತ್ತಮುತ್ತಲಿನ ಬೆಟ್ಟಗಳ ದೃಶ್ಯಗಳನ್ನು ಸವಿಯಲು ಹಾಗೂ ಇಲ್ಲಿ ನೆಲೆಸಿರುವ ಹಲವಾರು ಪಕ್ಷಿಗಳನ್ನು ವೀಕ್ಷಿಸಲು ಬೋಟಿಂಗ್ ಉತ್ತಮ ಮಾರ್ಗವಾಗಿದೆ.
ಇಲ್ಲಿಗೆ ಬರುವ ಸಂದರ್ಶಕರು/ ಪ್ರವಾಸಿಗರು ದೋಣಿ ವಿಹಾರ, ಪಕ್ಷಿವೀಕ್ಷಣೆ ಮತ್ತು ದೇವಾಲಯವನ್ನು ಅನ್ವೇಶಿಸಬಹುದಾಗಿದೆ. ಹಾಗೂ ಇದು ಪಿಕ್‌ನಿಕ್ ಸ್ಪಾಟ್ ಕೂಡ ಆಗಿದೆ.
ಉಲ್ಲೇಖಗಳು
<References />
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ಕಟೇನಿಯ
ಕಟೇನಿಯ ಇಟೆಲಿ ದೇಶದ ಸಿಸಿಲಿಯ ಒಂದು ನಗರ. ಇದೇ ಹೆಸರಿನ ಪ್ರಾಂತ್ಯದ ರಾಜಧಾನಿ. ಐಯೋನಿಯನ್ ಸಮುದ್ರತೀರದ ವಿಸ್ತಾರವಾದ ಮೈದಾನದಲ್ಲಿ ಎಟ್ನ ಅಗ್ನಿಪರ್ವತಕ್ಕೆ 27 ಕಿಮೀ ದೂರದಲ್ಲಿದೆ. ಸಮುದ್ರ ಮಟ್ಟದಿಂದ 13.1 ಮೀ ಗಳ ಎತ್ತರದಲ್ಲಿದೆ. ಜನಸಂಖ್ಯೆ 291,274 (2011). ಅಗ್ನಿಪರ್ವತಗಳು ಚಿಮ್ಮಿದ ಶಿಲಾ ಪ್ರವಾಹ ಆರಿ ಸಂಭವಿಸಿದ ಚಿಪ್ಪಿನ ಮೇಲೆ ಕಟೇನಿಯ ನಿಂತಿದೆ. ನೆಲ ಉತ್ತರದಿಂದ ದಕ್ಷಿಣಕ್ಕೆ ಇಳಿಜಾರು. ಇಲ್ಲಿಯ ವಾಯುಗುಣ ಸುಖೋಷ್ಣ, ಹಿತಕರ.
11ನೆಯ ಜನವರಿ 1693ರಂದು ಸಂಭವಿಸಿದ ಭೂಕಂಪದಲ್ಲಿ ಈ ನಗರ ಸಂಪುರ್ಣವಾಗಿ ನೆಲಸಮವಾಗಿತ್ತು. ಮತ್ತೆ ಇದನ್ನು ನಕ್ಷೆಗೆ ಅನುಗುಣವಾಗಿ ಕಟ್ಟಲಾಯಿತು. ಆದ್ದರಿಂದ ಈ ನಗರದ ನಡುಭಾಗದ ವಿಶಾಲ ಬೀದಿಗಳ ಆಚೀಚೆ ಚರ್ಚುಗಳೂ ಅರಮನೆಗಳೂ ಇದ್ದು 18ನೆಯ ಶತಮಾನವನ್ನೇ ನೆನಪಿಗೆ ತರುತ್ತವೆ. ಇದು ಕ್ರೈಸ್ತ ಮಠಾಧಿಪತಿಯ ಸ್ಥಾನ. ಆಧುನಿಕ ಕಟೇನಿಯ ಕೈಗಾರಿಕೆಯ ಮತ್ತು ಸರಕು ಸಾಗಾಣಿಕೆಯ ಕೇಂದ್ರ. ಪಲರ್ಮೋ, ಮೆಸೀನ ಮತ್ತು ಸಿರಕಸ್‍ಗಳಿಗೆ ಇಲ್ಲಿಂದ ರೈಲ್ವೆ ಸಂಪರ್ಕವಿದೆ. ಇದು ಇಟಲಿಯ ಪ್ರಮುಖ ಬಂದರುಗಳಲ್ಲೊಂದು. ಬಳಿಯಲ್ಲೆ ವಿಮಾನ ನಿಲ್ದಾಣವು ಉಂಟು. ಆಹಾರ ಸಂಸ್ಕರಣ, ಯಂತ್ರ ಮತ್ತು ರಾಸಾಯನಿಕ ಪದಾರ್ಥ ತಯಾರಿಕೆ ಇಲ್ಲಿಯ ಮುಖ್ಯ ಕೈಗಾರಿಕೆಗಳು. ಮೀನುಗಾರಿಕೆಯೂ ಒಂದು ಕಸಬು. ಸಿಸಿಲಿಯ ಶುದ್ಧ ಗಂಧಕದ ಒಟ್ಟು ಉತ್ಪಾದನೆಯಲ್ಲಿ ಅರ್ಧಭಾಗ ಕಟೇನಿಯ ಕಾರ್ಖಾನೆಗಳಿಂದಲೇ ಹೊರಬರುತ್ತದೆ. ಈ ನಗರದ ಸುತ್ತಲೂ ಕೃಷಿ ಕ್ಷೇತ್ರಗಳಿರುವುದರಿಂದ ಇದು ವ್ಯವಸಾಯೋತ್ಪನ್ನದ ಮಾರುಕಟ್ಟೆಯೂ ಆಗಿದೆ. ಬಾದಾಮಿ ಮತ್ತು ಕಿತ್ತಳೆಹಣ್ಣು ಇಲ್ಲಿಂದ ರಫ್ತಾಗುತ್ತವೆ.
6ನೆಯ ಶತಮಾನದಲ್ಲಿದ್ದ ಇಮರದ ಗ್ರೀಕ್ ಪದ್ಯಕಾರ ಕವಿ ಸ್ಟೆಸಿಕೊರಸನ ಸಮಾಧಿಯನ್ನು ಈ ನಗರದಲ್ಲಿ ಕಾಣಬಹುದು. ಕಟೇನಿಯದ ಸಾಂಸ್ಕೃತಿಕ ಚರಿತ್ರೆ ಆಗಲೇ ಆರಂಭವಾಯಿತೆನ್ನಬಹುದು. ಕಟೇನಿಯ ವಿಶ್ವವಿದ್ಯಾಲಯ ಸ್ಥಾಪಿತವಾದದ್ದು 1434ರಲ್ಲಿ-ಆರಗಾನಿನ ಆಲ್ಫಾಸೋವಿನಿಂದ, 1755ರಲ್ಲಿ ಸ್ಥಾಪಿತವಾದ ಇಲ್ಲಿಯ ಗ್ರಂಥಾಲಯದಲ್ಲಿ 14 ಮತ್ತು 15ನೆಯ ಶತಮಾನಗಳ ಅಮೂಲ್ಯ ಕೈಬರೆಹದ ಪ್ರತಿಗಳಿವೆ. ಇಲ್ಲಿಯ ಪೌರಸಭಾ ಗ್ರಂಥಾಲಯದಲ್ಲಿರುವ 14ನೆಯ ಶತಮಾನದ ಪೀಟ್ರೊ ಕವಲಿನಿ ಪಂಥದ ಅಲಂಕೃತಾಕ್ಷರದ ಬೈಬಲ್ ಗ್ರಂಥವೂ ಅನೇಕರ ಹಸ್ತಾಕ್ಷರಗಳೂ ಚರ್ಮ ಕಾಗದದ ಹಸ್ತಪ್ರತಿಗಳೂ ಇವೆ. ನಾರ್ಮ ಸಂಗೀತ ನಾಟಕವನ್ನು ರಚಿಸಿದ ವಿಂಜೆಂಸೆó ಬೆಲೀನಿ ಹುಟ್ಟಿದ್ದು ಕಟೇನಿಯದಲ್ಲಿ (1801). ಈತನ ಜನ್ಮಸ್ಥಳದಲ್ಲಿರುವ ವಸ್ತು ಸಂಗ್ರಹಾಲಯದಲ್ಲಿ ಇವನ ಶವದ ಹೊದಿಕೆಯನ್ನೂ ಈತನ ಹಾರ್ಪ್ಸಿಕಾರ್ಡ್ ತಂತಿ ವಾದ್ಯವನ್ನೂ ಇತರ ಸ್ಮಾರಕಗಳನ್ನೂ ಇಟ್ಟಿದ್ದಾರೆ. ಈತ ಸತ್ತ 40 ವರ್ಷಗಳ ಅನಂತರ 1835ರಲ್ಲಿ ಇವರ ಅವಶೇಷಗಳನ್ನು ಕಟೇನಿಯಕ್ಕೆ ತಂದು ಚರ್ಚಿನಲ್ಲಿ ಸಮಾಧಿ ಮಾಡಲಾಯಿತು. ಕವಿ ಮೇರಿಯೊ ರಾಪಿಸಾರ್ಡಿ, ಕಾದಂಬರಿಕಾರ ಗಯವನ್ನಿ ವೇರ್ಗ-ಇವರು ಕಟೇನಿಯದವರು.
2ನೆಯ ಶತಮಾನದ ರೋಮನ್ ವರ್ತುಲ ನಾಟಕಶಾಲೆ, ರೋಮನ್ ಸ್ನಾನ ಘಟ್ಟ ಮತ್ತು ಕಾಲುವೆಗಳ ಅವಶೇಷಗಳೂ 13ನೆಯ ಶತಮಾನದಲ್ಲಿ ಎರಡನೆಯ ಫ್ರೆಡರಿಕನಿಗಾಗಿ ನಿರ್ಮಿಸಲಾದ ದುರ್ಗವಾಗಿದ್ದು ಈಗ ವಸ್ತು ಸಂಗ್ರಹಾಲಯವಾಗಿರುವ ಕಟ್ಟಡವೂ ಇನ್ನೂ ಅನೇಕ ಕಟ್ಟಡಗಳೂ ಶಿಲ್ಪಗಳೂ ನಗರದಲ್ಲಿವೆ. ಶಿಲಾ ಪ್ರವಾಹದಲ್ಲಿ ಮುಚ್ಚಿಹೋಗಿರುವ, ಮೊದಲನೆಯ ರೋಜರ್ ನಿರ್ಮಿಸಿದ, ಚರ್ಚಿನ ಅವಶೇಷಗಳಿವೆ. 1693ರ ಭೂಕಂಪದ ಅನಂತರ ನಾರ್ಮನ್ ವಾಸ್ತುಶಿಲ್ಪಿಗಳಾದ ಫ್ರಾಫಿಯಾಲ್ಮೊ ಫಲಜೊಟೊ ಮತ್ತು ಗಿಯಾವನಿ ಬಟಿಸ್ಟವಕಾರಿನಿ (1702-68) ಇವರು ಇದನ್ನು ಪುನಃ ನಿರ್ಮಿಸಿದರು. ಸಂತ ಅಗಾಥ ಚರ್ಚಿನಲ್ಲಿ ಸಿಯ್ನಾದ ಗಯವನ್ನಿ ಬಾರ್ಟುಲೊ ನಿರ್ಮಿಸಿದ 14ನೆಯ ಶತಮಾನದ ಸಂತನ ಬೆಳ್ಳಿ ವಿಗ್ರಹ ಮತ್ತು ಅವಶೇಷಗಳನ್ನೊಳಗೊಂಡ ಕರಂಡ ಇವೆ. ಇವನ್ನು ಸಂತನ ಉತ್ಸವದ ದಿನ ಪ್ರದರ್ಶಿಸುತ್ತಾರೆ. ಬೆಲ್ಲೀನಿಯ ಸಮಾಧಿಯ ಹತ್ತಿರವೇ 17ನೆಯ ಶತಮಾನದ ಸಂತ ಅಗಾಥ ಚರ್ಚಿದೆ. 1736ರಲ್ಲಿ ನಿರ್ಮಿಸಲಾದ ಆನೆ ಕಾರಂಜಿಯನ್ನೂ ನಗರ ಸಭಾ ಮಂದಿರವನ್ನೂ ಕಾಣಬಹುದು.
ಸಿಸಿಲಿಯಲ್ಲೆ ದೊಡ್ಡದಾದ (17ನೆಯ ಶತಮಾನದ) ಸಂತ ನಿಕೊಲೊ ಚರ್ಚ್ 65ಮೀ ಎತ್ತರದ ಗೋಪುರದಿಂದ ಕಂಗೊಳಿಸುತ್ತದೆ. ಇದಕ್ಕೆ ಸೇರಿದ ಕ್ರೈಸ್ತ ಸಂನ್ಯಾಸಿ ಮಠ 14ನೆಯ ಶತಮಾನದಲ್ಲಿ ಪ್ರಾರಂಭವಾಗಿ ಮೂರು ಶತಮಾನಗಳ ಅನಂತರ ಪುರ್ಣಗೊಂಡಿತು. ಪ್ರಪಂಚದ ದೊಡ್ಡ ಮಠಗಳಲ್ಲಿ ಇದೂ ಒಂದು ಎಂದು ಇದನ್ನು ಹೊಗಳುತ್ತಾರೆ. 17ನೆಯ ಶತಮಾನದ ಮಾದರಿ ಇದು. 18ನೆಯ ಶತಮಾನದ ಸಂತ ಕಾರ್ಸಿರೆ ಚರ್ಚ್ 13ನೆಯ ಶತಮಾನದ ಬಿಷಪ್ ಆರಾಧನಾ ಮಂದಿರದ ಹೆಬ್ಬಾಗಿಲನ್ನೊಳಗೊಂಡಿದೆ. ಕಪ್ಪು ಲಾವಾ ಶಿಲೆಯಿಂದಲೂ ಬಿಳಿಯ ಸುಣ್ಣಕಲ್ಲಿನಿಂದಲೂ ಕಟ್ಟಿರುವ 18ನೆಯ ಶತಮಾನದ ಪೊರ್ಟಾ ಗರಿಬಾಲ್ಡಿ ಕಟ್ಟಡ ಬಲು ಆಕರ್ಷಕ.
ಚರಿತ್ರೆ
ಕಟೇನಿಯಗರ ಪ್ರ.ಶ.ಪು 729ರಲ್ಲಿ ನ್ಯಾಕ್ಸಾನಿನ ಕ್ಯಾಲ್ಸಿಡಿಯನ್ ವಲಸೆಗಾರರಿಂದ ಸ್ಥಾಪಿತವಾಯಿತು. ಲ್ಯಾಟಿನಿನಲ್ಲಿ ಕಾಟಿನಮ್ ಎಂದರೆ ಜಲಾನಯನ ಭೂಮಿ. ಇದು ಕಟೇನಿಯದ ಭೌಗೋಳಿಕ ಸನ್ನಿವೇಶವನ್ನು ತಿಳಿಸುತ್ತದೆ. ಸಿರಕಸಿನ ಕ್ರೂರ ದೊರೆ ಒಂದನೆಯ ಹೈಯರೋ (ಪ್ರ.ಶ.ಪು 478-466) ಕಟೇನಿಯವನ್ನಾಕ್ರಮಿಸಿ ಇಲ್ಲಿಯವರನ್ನೆಲ್ಲ ಲಿರ್ಯೊಟನಿಗೆ ಸಾಗಿಸಿ 5,000 ಮಂದಿ ಸಿರಕಸ್ ಪ್ರಜೆಗಳನ್ನೂ 5,000 ಮಂದಿ ಫಿಲೊಫಿಯನ್ ಜನರನ್ನೂ ತಂದು ಪಟ್ಟಣದ ಹೆಸರನ್ನು ಎಟ್ನ ಎಂದು ಬದಲಿಸಿದ. ಪ್ರ.ಶ.ಪು 461ರಲ್ಲಿ ಇಲ್ಲಿಯ ಪ್ರಾಚೀನ ನಿವಾಸಿಗಳು ಪಟ್ಟಣವನ್ನು ಮತ್ತೆ ವಶಮಾಡಿಕೊಂಡು ಅದಕ್ಕೆ ಪುರ್ವದ ಹೆಸರನ್ನೇ ಇರಿಸಿದರು. ಕಟೇನಿಯ ಪ್ರ.ಶ.ಪು 415-413ರ ವರೆಗೆ ಅಥೆನ್ಸಿನ ಯುದ್ಧ ನೆಲೆಯಾಗಿ ಸಿರಕಸ್ ಜನರ ಯುದ್ಧಕ್ಕೆ ಸಹಾಯ ಮಾಡಿತು. 403ರಲ್ಲಿ ಡೆಯನಾಸಿಯಸ್ ಕಟೇನಿಯವನ್ನು ಕೊಳ್ಳೆ ಹೊಡೆದು, ಸ್ಥಳೀಯರನ್ನು ಕೈಸೆರೆ ಹಿಡಿದು ಅವರನ್ನು ಗುಲಾಮರಾಗಿ ಮಾಡಿ, ತನ್ನ ಕೂಲಿ ಸೈನಿಕರಿಗೆ ಇದನ್ನು ನೆಲೆ ಮಾಡಿಕೊಟ್ಟ. ಪ್ರ.ಶ.ಪು 263ರ ಮೊದಲನೆಯ ಪ್ಯುನಿಕ್ ಯುದ್ಧದಲ್ಲಿ ರೋಮನರು ಸಿಸಿಲಿಯ ಪಟ್ಟಣಗಳಲ್ಲಿ ಮೊದಲನೆಯದಾಗಿ ಇದನ್ನು ಆಕ್ರಮಿಸಿಕೊಂಡರು. ಪ್ರ.ಶ.ಪು 123ರಲ್ಲಿ ಎಟ್ನ ಪರ್ವತದ ಅಗ್ನಿಪರ್ವದಿಂದ ಆದ ನಷ್ಟವನ್ನು ರೋಮನರಿಗೆ ತುಂಬಿಕೊಡಲು ಕಟೇನಿಯದ ಜನ 10 ವರ್ಷ ತೆರ ಕೊಡಬೇಕಾಯ್ತು. 1ನೆಯ ಶತಮಾನದಲ್ಲಿ ಇದು ಮತ್ತೆ ಅಭಿವೃದ್ಧಿ ಹೊಂದಿತು. ಆದರೂ ಆಗಾಗ್ಗೆ ದಾಳಿಗೆ ಗುರಿಯಾಗುತ್ತಿತ್ತು. ಆಗಸ್ಟಸ್ ದೊರೆಯ ಕಾಲದಲ್ಲಿ ಇದು ರೋಮನರ ವಸಾಹತಾಯಿತು. ಸ್ಟ್ರಾಬೊ ಬರೆವಣಿಗೆಯಿಂದ ಮತ್ತು ಅನೇಕ ಶಾಸನಗಳಿಂದ ಕಟೇನಿಯ ಆಗ ಒಂದು ಪ್ರಮುಖ ನಗರವಾಗಿತ್ತೆಂದು ತಿಳಿಯುತ್ತದೆ. ಆಗ ಕಟೇನಿಯದ ಕ್ರೈಸ್ತರು ನಾನಾ ಚಿತ್ರಹಿಂಸೆಗಳಿಗೆ ಗುರಿಯಾಗಿದ್ದರು. ರೋಮನರ ಬಯಲುರಂಗಮಂದಿರ ನಾಶವಾಯಿತು. 251ರಲ್ಲಿ ಎಟ್ನ ಅಗ್ನಿಪರ್ವತದಿಂದ ನಷ್ಟವಾಯಿತು. ಬೈಜಾಂಟಿಯನರೂ ಅರಬೀಯರೂ ನಾರ್ಮನರೂ ಕಟೀನಿಯವನ್ನು ವಶಪಡಿಸಿಕೊಂಡಿದ್ದರು. 1170ರ ಭೂಕಂಪದಲ್ಲಿ ಪಟ್ಟಣ ನಾಶವಾಯಿತು. 1197ರಲ್ಲಿ 6ನೆಯ ಹೆನ್ರಿ ಪಟ್ಟಣವನ್ನು ಹಾಳುಗೆಡವಿದ. 13ನೆಯ ಮತ್ತು 14ನೆಯ ಶತಮಾನಗಳಲ್ಲಿ ಇದು ರಾಜಪ್ರತಿನಿಧಿಗಳ ವಾಸಸ್ಥಳವಾಯಿತು. ಡಿ ವಿಗೊ ಎಂಬ ರಾಜಪ್ರತಿನಿಧಿ 1552ರಲ್ಲಿ ಕೋಟೆ ಕಟ್ಟಿಸಿದ. 1669ರಲ್ಲಿ ಎಟ್ನದಿಂದ ಇದರ ಬಂದರಿನ ಮುಕ್ಕಾಲು ಭಾಗ ಮುಚ್ಚಿಹೋಯಿತು. ಪಟ್ಟಣ ಉಳಿಯಿತು. ಆದರೆ 1693ರಲ್ಲಿ ಪಟ್ಟಣವೂ ಉಳಿಯಲಿಲ್ಲ. ಕಟೇನಿಯ ಕಡಲುಗಳ್ಳರಿಂದ ಆಕ್ರಮಣಕಾರರಿಂದ ಮತ್ತು ರೋಗೋವದ್ರವಗಳಿಂದ ಕೆಲವು ಕಾಲ ನರಳಿತು. ಸಿಸಿಲಿಯಿಂದ ಬೇರ್ಪಟ್ಟು ಸ್ವತಂತ್ರ್ಯವಾಗಲು ಕಟೇನಿಯ ಹೋರಾಟ ನಡೆಸಿದ್ದು 1848ರಲ್ಲಿ. ಆದರೆ ಈ ದಂಗೆಯನ್ನು ಅಡಗಿಸಲಾಯಿತು.
ಎರಡನೆಯ ಮಹಾಯುದ್ಧದಲ್ಲಿ-1943 ಜುಲೈ 9ರಂದು-ಮಿತ್ರ ಸೇನೆಗಳು ಸಿಸಿಲಿಯಲ್ಲಿ ಬಂದಿಳಿದಾಗ ಕಟೇನಿಯ ಬಾಂಬ್ ದಾಳಿಗೆ ಗುರಿಯಾಗಬೇಕಾಯಿತು. 1943 ಆಗಸ್ಟ್‌ 5ರ ವರೆಗೆ ಜರ್ಮನರು ಬ್ರಿಟಷರನ್ನು ಇಲ್ಲಿ ತಡೆದು ಹೋರಾಟ ನಡೆಸಿದ್ದರು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜೌಗು ನೆಲ
thumb|ಒಂದು ಸಣ್ಣ ನದಿಯ ಅಂಚಿನುದ್ದಕ್ಕೆ ಇರುವ ಜೌಗು ನೆಲ
ಜೌಗು ನೆಲ ಎಂದರೆ ಪ್ರಧಾನವಾಗಿ ಸೊಪ್ಪುಸದೆಗಳಿಂದ ಆವೃತವಾಗಿ ಆಗಾಗ ನೀರು ಹರಿದು ತೇವವಾಗಿರುವ ಭೂಮಿ (ಮಾರ್ಷ್). ಸಮುದ್ರದ ಅಲೆಗಳಿಗೆ ಸಿಲುಕಿ ನೆಲ ಹೀಗಾಗಿರಬಹುದು ಇಲ್ಲವೇ ನದಿ, ಕೆರೆ ಬಯಲುಗಳಲ್ಲಿ ನಿಂತ ನೀರಿನಿಂದಾಗಿರಬಹುದು. ಕಾಲುವೆ ನೀರಾವರಿ ಪ್ರದೇಶಗಳಲ್ಲಿ ಕೆಳಗಿನ ನೆಲದಿಂದ ನೀರು ಹೊರಹೋಗಲು ಆಗದೆ ಹೀಗಾಗಿರಬಹುದು.
ಮರಳು, ಒಂಡು ಜೇಡಿ ಮುಂತಾದ ವಿವಿಧ ಗಾತ್ರದ ಕಣಗಳಿಂದ ಕೂಡಿ ಮಣ್ಣು ಉಂಟಾಗುತ್ತದೆ. ಈ ಕಣಗಳು ಒಟ್ಟುಗೂಡಿ ಕಾಳುಗಳಾಗುವುದಲ್ಲದೆ ತಮ್ಮ ನಡುವೆ ಸೂಕ್ಷ್ಮ ರಂಧ್ರ ಅಥವಾ ಕಣಾಂತರಗಳನ್ನು ಒಳಗೊಂಡಿರುತ್ತವೆ. ಭೂಮಿಯ ಮೇಲೆ ಬಿದ್ದ ನೀರು ಈ ಅವಕಾಶಗಳ ಮೂಲಕ ಇಳಿದು ಅಂತರ್ಜಲವನ್ನು ಸೇರುತ್ತದೆ. ಅಲ್ಲದೆ ಸಸ್ಯ ಬೆಳವಣಿಗೆಯ ದೃಷ್ಟಿಯಿಂದ ಉಪಯುಕ್ತವಾದ ನೀರು ಸಹ ಇಂಥ ಅವಕಾಶಗಳಲ್ಲಿ ಸಂಗ್ರಹಗೊಂಡಿರುವುದು. ಈ ನೀರಿಗೆ ಲೋಮನಾಳ ನೀರು ಎಂದು ಹೆಸರು.
ಜೌಗು ನೆಲದಲ್ಲಿರುವ ಇಂಥ ಎಲ್ಲ ಅವಕಾಶಗಳೂ ಗಾಳಿಸಂಚಾರಕ್ಕೆ ಅವಕಾಶವಿಲ್ಲದಂತೆ ನೀರಿನಿಂದ ತುಂಬಿರುತ್ತದೆ. ಇದರಿಂದಾಗಿ ಸಸ್ಯಬೇರುಗಳಿಗೆ ವಾಯುವಿನ ಪೂರೈಕೆ ಆಗದೆ ಹೋಗಿ ಸಸ್ಯದ ಬೆಳೆವಣಿಗೆ ಕುಂಠಿತವಾಗುತ್ತದೆ. ಹೆಚ್ಚಾಗಿ ಈ ನೀರನ್ನು ಹೊರ ಹೊರಡಿಸದೆ ಜಮೀನಿನ ಸಾಗುವಳಿ ಸಾಧ್ಯವಾಗುವುದಿಲ್ಲ. ಇದನ್ನು ಆಗ ಮಾಡಿಸಲು ಕೆಲವು ಕ್ರಮಗಳನ್ನು ಅನುಸರಿಸಬೇಕಾಗುತ್ತದೆ. ಫಲವತ್ತಾದ ಭೂಮಿ ಜೌಗುನೆಲವಾಗುವಂತೆ ತಡೆಯಲು ಹೆಚ್ಚಿಗೆ ನೀರನ್ನು ಬಸಿಯುವ ವ್ಯವಸ್ಥೆ ಮಾಡುವುದು ಬಹಳ ಆವಶ್ಯಕ. ಮಣ್ಣಿನಲ್ಲಿರುವ ನೀರು ಬಸಿದು ಹೋದಾಗ ಖಾಲಿಯಾದ ಜಾಗದಲ್ಲಿ ವಾಯು ಸಂಗ್ರಹಗೊಂಡು ಸಸ್ಯಗಳಿಗೆ ಒದಗುತ್ತದೆ. ಸಾವಯವ ವಸ್ತುಗಳನ್ನು ಮತ್ತು ರಾಸಾಯನಿಕ ಗೊಬ್ಬರಗಳನ್ನು ಸಸ್ಯಗಳಿಗೆ ಉಪಯುಕ್ತವಾಗುವ ರೂಪಕ್ಕೆ ಬದಲಾಯಿಸಲು ಬೇಕಾಗುವ ಬ್ಯಾಕ್ಟೀರಿಯಗಳಿಗೆ ಈ ವಾಯು ಹಾಗೂ ಉಷ್ಣತೆ ಬೇಕಾಗುತ್ತದೆ.
ಹೆಚ್ಚಾದ ನೀರು ಬಸಿದುಹೋಗುವಂತೆ ಮಾಡಲು ತೆರೆದ ಬಸಿಗಾಲುವೆಗಳನ್ನೊ ಮುಚ್ಚಿದ ಬಸಿಗಾಲುವೆಗಳನ್ನೊ (ಹೆಂಚಿನ ಬಸಿಗಾಲುವೆಗಳು) ತೋಡಬೇಕಾಗುತ್ತದೆ.
ಹೆಂಚಿನ ಬಸಿಗಾಲುವೆಗಳು ಬೇಸಾಯ ಕಾರ್ಯಗಳಿಗೆ ಅಡ್ಡಿಬರುವುದಿಲ್ಲ. ಇವುಗಳಲ್ಲಿ ನೀರು ಸರಿಯಾಗಿ ಬಸಿದುಹೋಗುವುದರಿಂದ ಬೆಳೆಗಳ ಬೇರುಗಳು ಸರಿಯಾಗಿ ಹರಡಲು ಅವಕಾಶವಾಗುತ್ತದೆ. ಇಂಥ ಕಾಲುವೆಗಳಿಗೆ ಪ್ರಾರಂಭಿಕ ವೆಚ್ಚ ಹೆಚ್ಚು. ಬಸಿಗಾಲುವೆಗಳನ್ನು ತೋಡುವ ಮೊದಲು ಆ ಪ್ರದೇಶದ ಸ್ಥಿತಿಗನುಗುಣವಾಗಿ ತೋಡಬೇಕಾದ ಬಸಿಗಾಲುವೆ ಯಾವ ಬಗೆಯದು ಎಂಬುದನ್ನು ನಿರ್ಧರಿಸಬೇಕು. ಒಂದು ಸ್ಥಳಕ್ಕೆ ಸೂಕ್ತವಾದ ಬಗೆ, ಇನ್ನೊಂದು ಸ್ಥಳಕ್ಕೆ ಹೊಂದದೆ ಹೋಗಬಹುದು. ಮಣ್ಣು, ನೆಲದ ಇಳಿಜಾರು, ಬೆಳೆ ಮತ್ತು ಜಮೀನಿನ ಮೌಲ್ಯ-ಇವೆಲ್ಲವನ್ನೂ ಪರಿಗಣಿಸಬೇಕು.
ಬಸಿಗಾಲುವೆ ತೋಡಲು ಪ್ರಾರಂಭಿಸುವ ಮೊದಲು ಒಂದು ನಕ್ಷೆ ತಯಾರಿಸಿ, ಅದರಲ್ಲಿ ಮುಂದೆ ಕಾಣಿಸಿರುವ ಅಂಶಗಳನ್ನು ಗುರುತಿಸಬೇಕು.
1. ಬಸಿದು ಹೋಗುವಿಕೆಯ ಅಗತ್ಯವಿರುವ ಪ್ರದೇಶಗಳ ಎಲ್ಲೆ ಮತ್ತು ಇಳಿಜಾರು 2 ಸದ್ಯ ಇರುವ ಬಸಿಗಾಲುವೆಗಳು. 3 ಎಲ್ಲ ದಿಣ್ಣೆಗಳು, ನೀರು ಹರಿಯುವ ಪಾತ್ರಗಳು ಮತ್ತು ದಿಂಡುಗಳ ಎತ್ತರ ಹಾಗೂ ಸ್ಥಾನ ನಿರ್ದೇಶನ. 4 ವ್ಯವಸ್ಥೆಯ ಪ್ರತಿಯೊಂದು ಭಾಗದಲ್ಲಿಯೂ ಬಸಿದುಹೋಗುವ ಪ್ರದೇಶ.
ಎಲ್ಲ ಬಸಿಗಾಲುವೆಗಳ ನೀರು ಹೊರಗೆ ಹೋಗಲು ಅನುಕೂಲವಾಗುವಂತೆ ಹೊರದಾರಿ ದೊಡ್ಡದಾಗಿರಬೇಕಲ್ಲದೆ ಬಂದ ನೀರನ್ನೆಲ್ಲ ಒಯ್ಯುವಂತಿರಬೇಕು. ಹೊರದಾರಿ ಬಸಿಗಾಲುವೆಗಳಿಗಿಂತ ಆಳವಾಗಿರುವುದೂ ಅಗತ್ಯ.
ಬಾಹ್ಯ ಸಂಪರ್ಕಗಳು
ವರ್ಗ:ಭೂರೂಪಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನೀನಾದೆ ನಾ (ಚಲನಚಿತ್ರ)
ನೀನಾದೆ ನಾ 2014 ರ  ಕನ್ನಡ ರೋಮ್ಯಾಂಟಿಕ್ ಹಾಸ್ಯ ಚಲನಚಿತ್ರವಾಗಿದ್ದು, ಮೊದಲು ದಕ್ಷಿಣ ಭಾರತದ ಚಲನಚಿತ್ರಗಳಿಗೆ ನೃತ್ಯ ಸಂಯೋಜಕರಾಗಿ ಕೆಲಸ ಮಾಡಿದ "ಕಾದಲ್" ಕಂದಾಸ್ ಬರೆದು ನಿರ್ದೇಶಿಸಿದ್ದಾರೆ. ಚಿತ್ರದಲ್ಲಿ ಪ್ರಜ್ವಲ್ ದೇವರಾಜ್, ಪ್ರಿಯಾಂಕಾ ಕಂಡ್ವಾಲ್ ಮತ್ತು ಅಂಕಿತಾ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಈ ಚಿತ್ರವು ದೇವರಾಜ್ ಅವರ ಹೋಮ್ ಪ್ರೊಡಕ್ಷನ್ "ಡೈನಾಮಿಕ್ ವಿಷನ್ಸ್" ನ ಮೊದಲ ನಿರ್ಮಾಣ ಉದ್ಯಮವಾಗಿದೆ. ಚಲನಚಿತ್ರವು 17 ಅಕ್ಟೋಬರ್ 2014 ರಂದು ಬಿಡುಗಡೆಯಾಯಿತು ಮತ್ತು ವಿಮರ್ಶಕರಿಂದ ಧನಾತ್ಮಕ ಪ್ರತಿಕ್ರಿಯೆ ಪಡೆಯಿತು
ಕಥಾವಸ್ತು
ಸಹಾಯಕ ನಿರ್ದೇಶಕನಾಗಿರುವ ದೇವ್ ( ಪ್ರಜ್ವಲ್ ದೇವರಾಜ್ ) ತಮ್ಮ ವೃತ್ತಿಜೀವನ ಮತ್ತು ಪ್ರೀತಿಯ ಜೀವನದ ಬಗ್ಗೆ ಗೊಂದಲಕ್ಕೊಳಗಾಗಿದ್ದಾನೆ. ಅವನು ಅಂಕಿತಾ ಎಂಬ ಹುಡುಗಿಯನ್ನು ಭೇಟಿಯಾಗುತ್ತಾನೆ, ಅವಳೊಂದಿಗೆ ಅವನು ಪ್ರೀತಿಯಲ್ಲಿ ಬೀಳುತ್ತಾನೆ. ಅವಳನ್ನು ಆಫೀಸ್, ದೇವಸ್ಥಾನಕ್ಕೆ ಡ್ರಾಪ್ ಮಾಡೋದು, ಅವಳ ಜೊತೆ ಹಾಡು ಹೇಳೋದು, ಸಿನಿಮಾ ನೋಡೋದು ಇತ್ಯಾದಿ ಮಾಡುತ್ತ್ಶಾನೆ. ಆದರೆ ಇದು ಕೇವಲ ಸ್ನೇಹವಲ್ಲ ಆದರೆ ಪ್ರೀತಿ ಎಂದು ಹುಡುಗಿಯು ಅರಿತುಕೊಂಡಾಗ, ಅವಳು ಅವನನ್ನು ಬಿಟ್ಟುಬಿಡುತ್ತಾಳೆ ಮತ್ತು ಮುಂದುವರಿಯಲು ಕೇಳುತ್ತಾಳೆ. ತನ್ನ ಮೊದಲ ಪ್ರೀತಿಯನ್ನು ಮರೆಯಲು, ಅವನು ನಂತರ ಪವಿ (ಪ್ರಿಯಾಂಕಾ ಕಂಡ್ವಾಲ್) ಳನ್ನು ಪ್ರೀತಿಸುತ್ತಾನೆ. ಪವಿ ಕೂಡ ಅಂಕಿತಾಳಂತೆ ದೇವ್‌ನನ್ನು ಬಿಡುತ್ತಾಳೆಯೇ?
ಪಾತ್ರವರ್ಗ
ಚಿತ್ರವು ನೈಜ ಕಥೆಯನ್ನು ಆಧರಿಸಿದೆ. . ಇದರ ನಿರ್ದೇಶಕರ ಸ್ವಂತ ಜೀವನ ಕಥೆಯಾಗಿದೆ. ಚಿತ್ರದ ಶೀರ್ಷಿಕೆಯು ಪ್ರಜ್ವಲ್ ಅವರ ಹಿಂದಿನ ಅಭಿನಯದ ಮುರಳಿ ಮೀಟ್ಸ್ ಮೀರಾದಲ್ಲಿನ ಜನಪ್ರಿಯ ಗೀತೆಯಿಂದ ಸ್ಫೂರ್ತಿ ಪಡೆದಿದೆ. ಈ ಚಿತ್ರದಲ್ಲಿ ಪ್ರಜ್ವಲ್‌ನ ಪಾತ್ರವು ಶಾಲೆಗೆ ಹೋಗುವ ಹುಡುಗನಿಂದ ವಯಸ್ಕ ಯುವಕನವರೆಗೆ ನಾಲ್ಕು ವಿಭಿನ್ನ ನೋಟಗಳಲ್ಲಿ ಕಾಣಿಸಿಕೊಂಡಿದೆ ಪಾತ್ರವನ್ನು ನಿರೂಪಿಸಲು ಅವರು ಸುಮಾರು 14 ಕಿಲೋ ತೂಕವನ್ನು ಕಳೆದುಕೊಳ್ಳಬೇಕಾಯಿತು.
ಧ್ವನಿಮುದ್ರಿಕೆ
ವಿವಿಧ ಸಾಹಿತಿಗಳು ಬರೆದ ಒಟ್ಟು 5 ಹಾಡುಗಳಿಗೆ ಅರ್ಜುನ್ ಜನ್ಯ ಸಂಗೀತ ನೀಡಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಸೊಬಗು
ಸೊಬಗು ಅಸಾಮಾನ್ಯ ಪರಿಣಾಮಕಾರಿತ್ವ ಮತ್ತು ಸರಳತೆಯನ್ನು ತೊರಿಸುವ ಸೌಂದರ್ಯ. ಅದನ್ನು ಮೇಲಿಂದ ಮೇಲೆ ಸದಭಿರುಚಿಯ ಮಾನದಂಡವಾಗಿ ಬಳಸಲಾಗುತ್ತದೆ, ವಿಶೇಷವಾಗಿ ದೃಶ್ಯ ವಿನ್ಯಾಸ, ಅಲಂಕಾರ, ವಿಜ್ಞಾನಗಳು, ಮತ್ತು ಗಣಿತದ ಸೌಂದರ್ಯಶಾಸ್ತ್ರದ ಕ್ಷೇತ್ರಗಳಲ್ಲಿ. ಸೊಬಗಿನ ವಸ್ತುಗಳು ಪರಿಷ್ಕೃತ ರಮ್ಯತೆ ಮತ್ತು ಘನತೆಯುಳ್ಳ ಔಚಿತ್ಯವನ್ನು ವ್ಯಕ್ತಪಡಿಸುತ್ತವೆ.
ಈ ಪರಿಕಲ್ಪನೆಯ ಅಗತ್ಯ ಅಂಶಗಳು ವಿನ್ಯಾಸದ ಸರಳತೆ ಹಾಗೂ ಸಾಮಂಜಸ್ಯ, ಒಂದು ವಸ್ತುವಿನ ಸಾರಭೂತವಾದ ಲಕ್ಷಣಗಳ ಮೇಲೆ ಕೇಂದ್ರೀಕರಿಸುವುದನ್ನು ಒಳಗೊಂಡಿವೆ. ಯಾವುದೇ ಬಗೆಯ ಕಲೆಯಲ್ಲಿ ಘನತೆಯುಳ್ಳ ಔಚಿತ್ಯ, ಅಥವಾ ಶೈಲಿಯ ಸಂಯಮದ ಸೌಂದರ್ಯವೂ ಬೇಕಾಗಬಹುದು.
ಅದು ಆಶ್ಚರ್ಯಕರವಾಗಿ ಸರಳ ಆದರೆ ಪರಿಣಾಮಕಾರಿ ಮತ್ತು ರಚನಾತ್ಮಕವಾಗಿದ್ದರೆ, ಒಂದು ಗಣಿತ ಪ್ರಮೇಯದ ಪುರಾವೆ ಗಣಿತೀಯ ಸೊಬಗನ್ನು ತೋರಿಸುತ್ತದೆ; ಹಾಗೆಯೇ, ಅದು ಕಡಿಮೆ ಪ್ರಮಾಣದ ಸಂಕೇತವನ್ನು ಪರಿಣಾಮಕಾರಿಯಾಗಿ ಬಳಸಿದರೆ, ಒಂದು ಗಣಕ ಕ್ರಮವಿಧಿ ಅಥವಾ ಗಣಕ ಕ್ರಮಾವಳಿ ಸೊಬಗಿನದ್ದಾಗಿರುತ್ತದೆ.
Further reading
ವರ್ಗ:ಸೌಂದರ್ಯಶಾಸ್ತ್ರ
ಜೋಸಿಫೀನ್
ಜೋಸಿಫೀನ್ 1763-1814. ಫ್ರಾನ್ಸಿನ ಚಕ್ರವರ್ತಿನಿ; ಒಂದನೆಯ ನೆಪೋಲಿಯನನ ಪತ್ನಿ. ಜೋಸೆಫ್ ಟಾಸ್ಟರನ ಜ್ಯೇಷ್ಠ ಪುತ್ರಿ. thumb
ಬದುಕು
ಮಾರ್ಟಿನೀಕ್ ದ್ವೀಪದಲ್ಲಿ ಜನಿಸಿದಳು. ಅಲೆಗ್ಸಾಂಡ್ರೆ ಬೋಆರ್ನೆಯನ್ನು 1779ರಲ್ಲಿ ಮದುವೆಯಾದಳು. ಯೂಗೀನ್ ಮತ್ತು ಹಾರ್ಟೆನ್ಸ್ ಯೂಗೀನೀ ಈ ದಂಪತಿಗಳ ಮಕ್ಕಳು. ಕುಲೀನನಾದ ಅಲೆಗ್ಸಾಂಡ್ರೆ ಫ್ರಾನ್ಸಿನ ಕ್ರಾಂತಿಯಲ್ಲಿ ಕೊಲೆಯಾದ (1794). ಜೋಸೆಫೀನ್ ಮಾತ್ರ ಸ್ನೇಹಿತರ ನೆವಿನಿಂದ ಉಳಿದಳು. 1795ರ ವೇಳೆಗೆ ಪ್ಯಾರಿಸಿನಲ್ಲಿ ಈಕೆ ತನ್ನ ಕ್ರಾಂತಿಕಾರಕ ನಡೆವಳಿಕೆಗಳಿಂದ ಪ್ರಸಿದ್ಧಳಾಗಿದ್ದಳು. ನೆಪೋಲಿಯನ್ ಬೋನಾಪಾರ್ಟನಿಗೆ ಇಟಲಿಯಲ್ಲಿನ ಸೈನ್ಯದ ನಾಯಕತ್ವ ದೊರೆತಾಗ ಆತನಿಗೆ ಉಜ್ಜ್ವಲ ಭವಿಷ್ಯವಿದೆಯೆಂಬುದನ್ನರಿತು. ಆತ ಇಟಲಿಯ ಕಾರ್ಯಾಚರಣೆಗೆ ಹೋಗುವುದಕ್ಕೆ ಕೇವಲ ಎರಡು ದಿನ ಮೊದಲು ಅವನನ್ನು ಈಕೆ ವಿವಾಹವಾದಳು (1796). ಮೊದಮೊದಲು ಅವರಿಬ್ಬರ ಸಂಬಂಧ ಹಿತವಾಗಿತ್ತು. ಅನಂತರ, ನೆಪೋಲಿಯನ್ ಈಜಿಪ್ಟಿನಲ್ಲಿದ್ದಾಗ (1798-99) ಈಕೆ ಹಿಪೊಲ್ಯುಟ್ ಚಾರ್ಲ್ಸ್ ಎಂಬ ಅಧಿಕಾರಿಯೊಡನೆ ಅನೈತಿಕ ಸಂಬಂಧ ಬೆಳೆಸಿದಳು. ಈ ನಡತೆಯಿಂದಾಗಿ ಜೋಸೆಫೀನಳಿಂದ ನೆಪೋಲಿಯನ್ ವಿಚ್ಚೇದನ ಪಡೆಯಬೇಕೆಂದು ಅವನ ಸಹೋದರ ಸಹೋದರಿಯರು ಒತ್ತಾಯಿಸಲಾರಂಭಿಸಿದರು. ಆದರೆ ನೆಪೋಲಿಯನ್ ತಟಸ್ಥನಾಗಿದ್ದ. ಆತ ಅಜೀವ ಪ್ರಧಾನ ದಂಡನಾಯಕನಾಗಿ ಆಯ್ಕೆಯಾದ ಮೇಲೆ (1802) ವಿಚ್ಚೇದನದ ಒತ್ತಾಯ ಹೆಚ್ಚಾಯಿತು. 1804ರ ಮೇನಲ್ಲಿ ಸಾಮ್ರಾಜ್ಯದ ಘೋಷಣೆ ಆದಾಗ ಜೋಸೆಫೀನ್ ಆತಂಕಕ್ಕೊಳಗಾದಳು. 1804ರ ಡಿಸೆಂಬರ್ ಒಂದರ ಪಟ್ಟಾಭಿಷೇಕ ಸಮಾರಂಭದಲ್ಲಿ ಧಾರ್ಮಿಕ ವಿಧಿಯೊಂದಿಗೆ ನೆಪೋಲಿಯನ್ ತನ್ನನ್ನು ಮತ್ತೆ ಮದುವೆಯಾಗಬೇಕೆಂದು ಹಟ ಹಿಡಿದಳು. ಈ ವಿವಾಹದ ಸಮಯದಲ್ಲಿ ಒಂದು ಸಣ್ಣ ಲೋಪವಿರುವಂತೆ ನೆಪೋಲಿಯನ್ ಉದ್ದೇಶಪೂರ್ವಕವಾಗಿ ವ್ಯವಸ್ಥೆಗೊಳಿಸಿದ. ಈ ಲೋಪಕ್ಕಾಗಿಯೇ ಮುಂದೆ ಈ ಮದುವೆಯನ್ನು ನ್ಯಾಯಾಲಯ ಅಸಿಂಧುವೆಂದು ಘೋಷಿಸಿತು (1810). ಜೊಸೆಫೀನಳ ದುಂದುವೆಚ್ಚ, ಅನೈತಿಕ ನಡತೆ ಇವುಗಳಿಂದಲೇ ಅಲ್ಲದೆ, ಆಕೆಗೆ ಮಕ್ಕಳಾಗದಿದ್ದುದರಿಂದಲೂ ಅವಳ ಸ್ಥಾನ ಇಳಿಯಿತು. ನೆಪೋಲಿಯನ್ ರಾಜಕೀಯ ನೆಪವನ್ನೊಡ್ಡಿ ಅವಳಿಂದ ವಿಚ್ಛೇದನ ಪಡೆದ (1809). ಪ್ಯಾರಿಸ್ ಬಳಿ ಇರುವ ತನ್ನ ಖಾಸಗಿ ನಿವಾಸದಲ್ಲಿ ಆಕೆ ತನ್ನ ಉಳಿದ ದಿನಗಳನ್ನು ವೈಭವದಿಂದಲೇ ಕಳೆದಳು. ನೆಪೋಲಿಯನ್ ಅವಳ ಕ್ಷೇಮದ ಬಗ್ಗೆ ಆಸ್ಥೆ ವಹಿಸಿದ. ಆಕೆ 1814ರ ಮೇ 29ರಂದು ತನ್ನ ನಿವಾಸದಲ್ಲಿ ಕೊನೆಯುಸಿರೆಳೆದಳು.
ಅತ್ಯುತ್ತಮ ಶಾಸಕ ಪ್ರಶಸ್ತಿ
ಅತ್ಯುತ್ತಮ ಶಾಸಕ ಪ್ರಶಸ್ತಿಯು ಕರ್ನಾಟಕ ವಿಧಾನಮಂಡಲದ (ವಿಧಾನ ಸಭೆ ,ವಿಧಾನಪರಿಷತ್ತಿನ ) ಸದಸ್ಯರಿಗೆ ಪ್ರತಿ ವರ್ಷ ಉತ್ತುತ್ತಮ ಸಂಸದೀಯ ಪಟುವಾಗಿ ಸದನಕ್ಕೆ ಮಾರ್ಗದರ್ಶನ ಮಾಡಿದವರಿಗೆ ಕರ್ನಾಟಕ ರಾಜ್ಯದ ವಿಧಾನಮಂಡಲದಿಂದ ನೀಡಲಾಗುವ ಪ್ರಶಸ್ತಿ. ಈ ಪ್ರಶಸ್ತಿ 2020ರಲ್ಲಿ ಪ್ರಧಾನ ಮಾಡಲು ಪ್ರಾರಂಭಿಸಲಾಯಿತು. ಚೊಚ್ಚಲ ಪ್ರಶಸ್ತಿ ಬಿ.ಎಸ್. ಯಡಿಯೂರಪ್ಪ ಅವರಿಗೆ ನೀಡಲಾಯಿತು.
2020 -21 ವರ್ಷದ ಮೊದಲ ಅತ್ಯುತ್ತಮ ಶಾಸಕ ಪ್ರಶಸ್ತಿಯನ್ನು ಲೋಕಸಭಾ ಸ್ಪೀಕರ್ ಓಂ ಬಿರ್ಲಾ ಮತ್ತು ವಿಧಾನ ಪರಿಷತ್ ಸಭಾಪತಿ ಬಸವರಾಜ ಹೊರಟ್ಟಿ ಅವರ ಸಮ್ಮುಖದಲ್ಲಿ ವಿಧಾನಸಭೆಯ ಜಂಟಿ ಅಧಿವೇಶನದಲ್ಲಿ ವಿಧಾನಸಭಾ ಸ್ಪೀಕರ್ ವಿಶ್ವೇಶ್ವರ ಹೆಗಡೆ ಕಾಗೇರಿ ಅವರು ಈ ಘೋಷಣೆ ಮಾಡಿದರು.
2021 ರ ಆಯ್ಕೆ ಸಮಿತಿ ಮತ್ತು ಆಯ್ಕೆ
ಸದಸ್ಯರಾಗಿರುವ ಸಮಿತಿಯು, 4 ಬಾರಿ ಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸಿರುವ, 8 ಬಾರಿ ಶಾಸಕರಾಗಿರುವ ಯಡಿಯೂರಪ್ಪ ಅವರನ್ನು ಪ್ರಶಸ್ತಿಗೆ ಆಯ್ಕೆ ಮಾಡಿತು.
ಉಲ್ಲೇಖ
ವರ್ಗ:ಪ್ರಶಸ್ತಿಗಳು
ಸೀತಾ (ನಟಿ)
ಸೀತಾ ಅವರು ಭಾರತೀಯ ನಟಿ ಮತ್ತು ನಿರ್ಮಾಪಕಿಯಾಗಿದ್ದು, ಅವರು ಪ್ರಧಾನವಾಗಿ ತಮಿಳು, ಮಲಯಾಳಂ, ತೆಲುಗು ಸಿನಿಮಾ ಚಿತ್ರಗಳಲ್ಲಿ ಕೆಲಸ ಮಾಡಿದ್ದಾರೆ. ಕನ್ನಡದಲ್ಲೂ ಕೆಲವು ಚಿತ್ರಗಳಲ್ಲಿ ನಟಿಸಿದ್ದಾರೆ. ಅವರು 1985 ರಲ್ಲಿ ತಮ್ಮ ನಟನಾ ವೃತ್ತಿಯನ್ನು ಪ್ರಾರಂಭಿಸಿದರು ಮತ್ತು 1985 ರಿಂದ 1991 ರವರೆಗೆ ಮುಖ್ಯವಾಹಿನಿಯ ನಾಯಕಿಯರಲ್ಲಿ ಒಬ್ಬರಾಗಿದ್ದರು. ಅವರು 2002 ರ ಚಲನಚಿತ್ರ ಮಾರನ್‌ನೊಂದಿಗೆ ಚಲನಚಿತ್ರೋದ್ಯಮಕ್ಕೆ ಮರಳಿದರು.
ವೈಯಕ್ತಿಕ ಜೀವನ
ಸೀತಾ 1990 ರಲ್ಲಿ ನಟ ಪಾರ್ತಿಬನ್ ಅವರನ್ನು ವಿವಾಹವಾದರು. 2001 ರಲ್ಲಿ ದಂಪತಿಗಳು ವಿಚ್ಛೇದನ ಪಡೆದರು.
ಅವರು 2010 ರಲ್ಲಿ ಟಿವಿ ನಟ ಸತೀಶ್ ಅವರನ್ನು ವಿವಾಹವಾದರು. 2016 ರಲ್ಲಿ ದಂಪತಿಗಳು ವಿಚ್ಛೇದನ ಪಡೆದರು.
ಚಲನಚಿತ್ರ ವೃತ್ತಿಜೀವನ
ಸೀತಾ ಅವರು ಚಲನಚಿತ್ರ ಮತ್ತು ಟಿವಿ ನಟಿ ಮತ್ತು ನಿರ್ಮಾಪಕಿ. ಅವರು 1985 ರಿಂದ ನಟನೆಯನ್ನು ಪ್ರಾರಂಭಿಸಿದರು ಮತ್ತು 1991 ರವರೆಗೆ ಮುಂದುವರೆಸಿದರು. ಅವರು ಸ್ವಲ್ಪ ಕಾಲ ನಟನೆಯಿಂದ ವಿರಾಮ ತೆಗೆದುಕೊಂಡರು ಮತ್ತು 2002 ರಿಂದ ಮತ್ತೆ ನಟಿಸಲು ಪ್ರಾರಂಭಿಸಿದರು. ಅವರು 1985 ರಲ್ಲಿ ತಮಿಳು ಚಲನಚಿತ್ರ ಆನ್ ಪಾವಂ ಮೂಲಕ ಚಿತ್ರರಂಗಕ್ಕೆ ಪ್ರವೇಶಿಸಿದರು. ಅವರು ಮುಖ್ಯವಾಗಿ ತೆಲುಗು ಮತ್ತು ತಮಿಳು ಚಿತ್ರಗಳಲ್ಲಿ ನಟಿಸಿದ್ದಾರೆ ಮತ್ತು ಕೆಲವು ಮಲಯಾಳಂ ಮತ್ತು ಕನ್ನಡ ಚಿತ್ರಗಳಲ್ಲಿ ನಟಿಸಿದ್ದಾರೆ. ಅವರು ಹಿಂದಿನ ದಿನಗಳಲ್ಲಿ ಪ್ರಮುಖ ನಟಿಯಾಗಿ ಮತ್ತು ನಂತರ ಅವರ ವೃತ್ತಿಜೀವನದಲ್ಲಿ ಪೋಷಕ ಪಾತ್ರಗಳಲ್ಲಿ ನಟಿಸಿದರು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು ವರ್ಗ:ತೆಲುಗು ಚಲನಚಿತ್ರ ನಟಿಯರು ವರ್ಗ:ಭಾರತೀಯ ಚಲನಚಿತ್ರ ನಟಿಯರು ವರ್ಗ:ಜೀವಂತ ವ್ಯಕ್ತಿಗಳು
ಟಾರೆಣ್ಣೆ
thumb
ಕಲ್ಲಿದ್ದಲನ್ನು ವಾಯುರಹಿತ ವಾತಾವರಣದಲ್ಲಿ ಕಾಸಿದಾಗಲೂ ಕಲ್ಲಿದ್ದಲು ಅನಿಲ, ಕೋಕ್ ಮತ್ತು ಒಂದು ದ್ರವೋತ್ಪನ್ನ ದೊರೆಯುವುವು. ಕೊನೆಯದನ್ನು ತಳವೂರಲು ಬಿಟ್ಟರೆ ಅಲ್ಲೂ ಎರಡು ಪದರಗಳು ಬೇರ್ಪಡುತ್ತದೆ. ಮೇಲಿನ ಪದರ ಅಮೊನಿಯಯುಕ್ತ ಜಲೀಯ ದ್ರಾವಣ. ಕೆಳಪದರವೇ ಕಲ್ಲಿದ್ದಲ ಟಾರೆಣ್ಣೆ. ಇದು ಅನೇಕ ಉಪಯುಕ್ತ ಆರೊಮ್ಯಾಟಿಕ್ ಕಾರ್ಬನಿಕ ಸಂಯುಕ್ತಗಳ ಆಕರ. ಇವುಗಳ ಪೈಕಿ ಬೆನ್ಸೀನ್ ಟಾಲೀನ್ ನ್ಯಾಫ್ತಲೀನ್, ಆಂತ್ರಸೀನ್ ಫಿನಾಂತ್ರೀನ್ ಫೀನಾಲ್, ಕ್ರೆಸಾಲ್‍ಗಳು, ಪಿರಿಡಿನ್ ಮೊದಲಾದವನ್ನು ಹೆಸರಿಸಬಹುದು. ಕಲ್ಲಿದ್ದಲ ಟಾರೆಣ್ಣೆಯನ್ನು ಎಚ್ಚರಿಕೆಯಿಂದ ಭಿನ್ನಾಸವಿಸಿದರೆ ಇವು ಬೇರ್ಪಡುತ್ತವೆ. ಅಂತಿಮವಾಗಿ ಉಳಿಯುವುದು ಡಾಂಬರು. ಯಥಾಪ್ರಕಾರ ಇದು ಕೂಡ ಟಾರೆಣ್ಣೆಯಂತೆಯೆ ವಿನಿಯೋಗವಾಗುವುದು.
ಕಲ್ಲಿದ್ದಲ ಟಾರೆಣ್ಣೆಯಲ್ಲಿರುವ ಆಂತ್ರಸೀನ್ ಮತ್ತು ಫಿನಾಂತ್ರೀನ್ ಹೈಡ್ರೊಕಾರ್ಬನ್ನುಗಳು ಏಡಿಗಂತಿ ರೋಗಕಾರವಾದ್ದರಿಂದ ಟಾರೆಣ್ಣೆಯ ಮನಸ್ವೀ ಉಪಯೋಗ ಸಲ್ಲದು. ಈ ಹೈಡ್ರೋಕಾರ್ಬನ್ನುಗಳ ವ್ಯುತ್ಪನ್ನಗಳಾದ 9:10 ಡೈಮೀಥೈಲ್ ಮತ್ತು 5:9:10 ಟ್ರೈಮೀಥೈಲ್ 1:2 ಬೆನ್ಸಾಂತ್ರಸೀನ್, 20-ಮೀಥೈಲ್ ಕೊಲಾಂಕ್ರೀನ್, 3:4 ಬೆನ್ಸ್ ಪೈರೀನ್ ಮತ್ತು 1:2:5:6 ಡೈಬೆನ್ಸಾಂತ್ರಸೀನ್ ಇವನ್ನು ಇಲಿಗಳ ಮೈಮೇಲೆ ಬಳಿದಾಗ ಅವು ಏಡಿಗಂತಿ ರೋಗಕ್ಕೆ ತುತ್ತಾಗುವುವು ಎಂದು ಗೊತ್ತಾಗಿದೆ. ಸಿಗರೇಟಿನ ಹೊಗೆಯಲ್ಲಿ ಟಾರಿನ ಅಂಶ ಉಂಟು. ಆದ್ದರಂದಲೇ ಸಿಗರೇಟ್ ಸೇದುವವರಿಗೆ ಫುಪ್ಫುಸದ ಏಡಿಗಂತಿ ತಗಲುವ ಸಂಭಾವ್ಯತೆ ಎಂದು ತಜ್ಞರ ಅಭಿಪ್ರಾಯ.
ಬಾಹ್ಯ ಸಂಪರ್ಕಗಳು
ವರ್ಗ:ರಾಸಾಯನಿಕ ಮಿಶ್ರಣಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವಿಚಿತ್ರ ಸಂಸಾರ
ವರ್ಗ:ವರ್ಷ-೧೯೬೯ ಕನ್ನಡಚಿತ್ರಗಳು
ಕುಟಿಲ ಲಿಪಿ
ಕುಟಿಲ ಲಿಪಿ ಅಥವಾ ರಂಜನಾ ಲಿಪಿ ಒಂದು ವಿಶೇಷ ರೀತಿಯ ನಾಗರೀ ಲಿಪಿ. ಸುಮಾರು 6ನೆಯ ಶತಮಾನದಿಂದ 9ನೆಯ ಶತಮಾನದವರೆಗೆ ಇದು ಉತ್ತರ ಭಾರತದಲ್ಲಿ ಪ್ರಚಲಿತವಾಗಿತ್ತು. ಅಕ್ಷರಗಳ ನೇರ ಗೆರೆಗಳೆಲ್ಲ ಕೆಳಭಾಗದಲ್ಲಿ ಬಲಕ್ಕೆ ಬಾಗಿದಂತಿರುವುದೂ, ಸಂಯುಕ್ತ ಸ್ವರಚಿಹ್ನೆಗಳು ಉದ್ದಕ್ಕೆ ಅಂಕುಡೊಂಕಾಗಿರುವುದೂ ಇದರ ವೈಶಿಷ್ಟ್ಯ. ಈ ರೀತಿಯ ಅಕ್ಷರಗಳ ವಕ್ರರೂಪದಿಂದಲೇ ಈ ಲಿಪಿಗೆ ಕುಟಿಲ ಎಂಬ ಹೆಸರು ರೂಢವಾದಂತೆ ಕಾಣುತ್ತದೆ.
ಪ್ರಾರಂಭಿಕ ಕಾಲ
ಕುಟಿಲ ಲಿಪಿಯ ಪ್ರಾರಂಭಿಕ ಘಟ್ಟವನ್ನು ಯಶೋವರ್ಮನ ಮಂಡಸೋರ್ ಶಿಲಾಲೇಖದಲ್ಲೂ ಮಹಾನಾಮನ ಬುದ್ದಗಯೆಯ ಶಾಸನಗಳಲ್ಲೂ ಕಾಣಬಹುದು. ಮೌಖರಿ ಅರಸರ ಶಾಸನಗಳು, ಹರ್ಷವರ್ಧನನ ತಾಮ್ರಪಟಗಳು, ಚಂಬಾದ ಮೇರುವರ್ಮನ ಶಾಸನಗಳು, ಮಾಳವ ಮತ್ತು ರಾಜಾಸ್ಥಾನದಲ್ಲಿ ದೊರಕಿರುವ ಪ್ರತಿಹಾರ ರಾಜರ ಶಾಸನಗಳು, ಜಪಾನಿನಲ್ಲಿ ಹೊರ್ಯುಜೀ ಬೌದ್ಧ ಮಂದಿರದಲ್ಲಿಟ್ಟಿರುವ ಪ್ರಜ್ಞಾಪಾರಮಿತ, ಹೃದಯ ಸೂತ್ರ ಮತ್ತು ಉಷ್ಣೀಪ ವಿಜಯ ಎಂಬ ಹಸ್ತಪತ್ರಿಗಳು- ಇವೆಲ್ಲ ಈ ಲಿಪಿಯಲ್ಲೇ ಇವೆ. ಇಂದಿನ ದೇವನಾಗರೀ ಅಕ್ಷರಗಳ ಮೂಲರೂಪಗಳು ಈ ಲಿಪಿಯಲ್ಲಿ ಕಂಡುಬರುತ್ತವೆ.
ಬಾಹ್ಯ ಸಂಪರ್ಕಗಳು
ವರ್ಗ:ಲಿಪಿಗಳು ವರ್ಗ:ಭಾಷೆಗಳು
ಬಾಣಂತಿ ಸನ್ನಿ
ಬಾಣಂತಿ ಸನ್ನಿ ಎನ್ನುವುದು ಬಾಣಂತಿಯರಲ್ಲಿ ಕಾಣಿಸಿಕೊಳ್ಳುವ ಒಂದು ಮಾನಸಿಕ ಖಾಯಿಲೆ. ಕೆಲವು ಸ್ತ್ರೀಯರಲ್ಲಿ ಹೆರಿಗೆಯ ನಂತರ ಒಂದೆರಡು ವಾರಗಳಲ್ಲಿ ಇದು ಕಾಣಿಸಿಕೊಳ್ಳುತ್ತದೆ. ತೀವ್ರಖಿನ್ನತೆ, ಭಾವನೆಗಳ ಏರು ಪೇರು, ವಿಚಿತ್ರ ನಡವಳಿಕೆಗಳು, ದೈಹಿಕ ಸ್ವಚ್ಛತೆ ಕಡೆ ನಿರ್ಲಕ್ಷ, ಮಗುವಿನ ಬಗ್ಗೆ ನಿರಾಸಕ್ತಿ ಮುಂತಾದ ಲಕ್ಷಣಗಳಿರುತ್ತವೆ. ಇದು ಕೆಲವರಲ್ಲಿ ತಾತ್ಕಾಲಿಕವಾಗಿದ್ದು ಕ್ರಮೇಣ ಗುಣವಾಗುತ್ತದೆ. ಕೆಲವರಲ್ಲಿ ಇದು ಹಾಗೇ ಮುಂದುವರೆದು ಸ್ಕಿಜೋಫ್ರೇನಿಯಾ ಮತ್ತು ಅಫೆಕ್ಟಿವ್ ಡಿಸಾರ್ಡರ್ ನಂತಹ ತೀವ್ರತರವಾದ ಮಾನಸಿಕ ಖಾಯಿಲೆಗಳಿಗೆ ಕಾರಣವಾಗಬಲ್ಲುದು. ಈ ಸನ್ನಿಗೆ ಒಳಗಾದ ತಾಯಿ ತೀವ್ರತರವಾದ ಆತಂಕದ ಸ್ಥಿತಿಯನ್ನು ಹೊಂದಿರುತ್ತಾಳೆ. ಸಾಮಾನ್ಯವಾಗಿ ಚೊಚ್ಚಲ ಹೆರಿಗೆಯಲ್ಲಿ ಬಾಣಂತಿ ಸನ್ನಿ ಅಥವಾ ಖಿನ್ನತೆ ಕಂಡು ಬರುವುದು. ಇದನ್ನು ಇಂಗ್ಲೀಷಿನಲ್ಲಿ 'puerperal ಅಥವಾ postpartum psychosis' ಎಂದು ಕರೆಯುತ್ತಾರೆ.
ಕಾರಣಗಳು
ಬಾಣಂತಿ ಸನ್ನಿಗೆ ಹಲವಾರು ಕಾರಣಗಳಿದ್ದು ಒಬ್ಬರಿಂದ ಒಬ್ಬರಿಗೆ ಇದು ಬೇರೆ ಬೇರೆ ಇರಬಹುದು. ಸಾಮಾನ್ಯವಾಗಿ ಈ ಕೆಳಗಿನ ಕಾರಣಗಳಿಂದ ಬಾಣಂತಿಯರು ಸನ್ನಿಗೆ ಒಳಗಾಗಬಹುದು.
ಬಾಹ್ಯಸಂಪರ್ಕ ಕೊಂಡಿಗಳು
ವರ್ಗ:ಆರೋಗ್ಯ ವರ್ಗ:ಮಾನಸಿಕ ರೋಗಗಳು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಾ ಸ್ಪರ್ಧೆಗೆ ಬರೆದ ಲೇಖನ]]
ಕೈಲಾಸನಾಥ
ಕೈಲಾಸನಾಥ ಮಂದಿರವು ಒಂದೇ ಕಲ್ಲಿನಿಂದ ಕೆತ್ತಲಾಗಿರುವ ಭಾರತದ ಅತಿದೊಡ್ಡ ಪ್ರಾಚೀನ ಹಿಂದೂ ದೇವಾಲಯ . ಇದು ಮಹಾರಾಷ್ಟ್ರದ ಎಲ್ಲೋರಾದಲ್ಲಿದೆ. ಇದರ ಗಾತ್ರ, ವಾಸ್ತುಶಿಲ್ಪ ಮತ್ತು ಶಿಲ್ಪಕಲಾಕೃತಿಗಳ ಕಾರಣದಿಂದಾಗಿ ಇದು ಭಾರತದ ಅತ್ಯಂತ ಗಮನಾರ್ಹವಾದ ಗುಹಾ ದೇವಾಲಯಗಳಲ್ಲಿ ಒಂದಾಗಿದೆ. alt=ಕೈಲಾಸನಾಥ ಮಂದಿರ (ಗುಹೆ ೧೬), ಎಲ್ಲೋರಾ |thumb|263x263px|ಕೈಲಾಸನಾಥ ಮಂದಿರ (ಗುಹೆ ೧೬), ಎಲ್ಲೋರಾ alt= ಕೈಲಾಸನಾಥ ಮ೦ದಿರ|thumb| ಕೈಲಾಸನಾಥ ಮ೦ದಿರ ಕೈಲಾಸನಾಥ ದೇವಾಲಯವು (೧೬ನೇ ಗುಹೆ) ಎಲ್ಲೋರ ದೇವಾಲಯ ಸಂಕೀರ್ಣವೆಂದೇ ಹೆಸರಾದ ೩೨ ಗುಹಾಂತರ ದೇವಾಲಯಗಳಲ್ಲಿ ಒಂದು. ದೇವಾಲಯವು ದಕ್ಷಿಣ ಭಾರತದ ದೇವಾಲಯಗಳ ಶೈಲಿಯಲ್ಲಿದ್ದು ದ್ರಾವಿಡಿಯನ್ನರ ಕಲೆಯ ಪ್ರಶಂಸನೀಯ ಸಾಧನೆಯಾಗಿದೆ. ಈ ಯೋಜನೆಯನ್ನು ಪ್ರಸ್ತುತ ಕರ್ನಾಟಕ ರಾಜ್ಯದಲ್ಲಿರುವ ಮಾನ್ಯಕೇತದಿಂದ ಆಡಳಿತ ಮಾಡಿದ ೮ ನೇ  ಶತಮಾನದ ರಾಷ್ಟ್ರಕೂಟ ರಾಜವಂಶದ ಕೃಷ್ಣ ೧ (757–773) ಇವರಿಂದ ಪ್ರಾರಂಭಿಸಲಾಯಿತು.
ಇತಿಹಾಸ
ಕೈಲಾಸ ದೇವಾಲಯದ ಕುರಿತು ಇತಿಹಾಸದ ದಾಖಲೆಗಳಲ್ಲಿ ಎಲ್ಲೂ ಮೀಸಲಾದ ಉಲ್ಲೇಖ ಇಲ್ಲವಾದ್ದರಿಂದ ಇದರ ನಿರ್ಮಾಣದ ಕುರಿತು ಅಷ್ಟೊಂದು ತಿಳಿದು ಬರುವುದಿಲ್ಲ. ಹೀಗಿದ್ದರೂ, ರಾಷ್ಟ್ರಕೂಟ ಅರಸನೋರ್ವ ಇದರ ನಿರ್ಮಾಣಕ್ಕೆ ತೊಡಗಿದ ಎಂದು ಸಂಶಯಾತೀತ ತೀರ್ಮಾನಕ್ಕೆ ಬರಲಾಗಿದೆ. ಶಾಸನಗಳೆರಡು "ಕೃಷ್ಣರಾಜ" ಎಂಬ ಹೆಸರನ್ನು ಈ ದೇವಾಲಯದೊಡನೆ ಜೋಡಿಸಿರುವ ಕಾರಣ, ರಾಷ್ಟ್ರಕೂಟ ಅರಸ ಮೊದಲನೇ ಕೃಷ್ಣ ಇದರ ನಿರ್ಮಾಣಕ್ಕೆ ತೊಡಗಿದ ಎಂದು ನಂಬಲಾಗಿದೆ ಇದು ಕ್ರಿ.ಶ 1078 ರಲ್ಲಿ ಸ್ಥಾಪನೆ ಆಗಿದೆ ಎಂದು  ಹೇಳಲಾಗಿದೆ ..
alt=ಕೈಲಾಸನಾಥ ಮಂದಿರದ ತಳನಕ್ಷೆ |thumb|372x372px|ಕೈಲಾಸನಾಥ ಮಂದಿರದ ತಳನಕ್ಷೆ
ವರ್ಗ:ದೇವಾಲಯಗಳು
ಕಚಾರಿ
ಕಚಾರಿ  : ಅಸ್ಸಾಂ ರಾಜ್ಯದ ಕಾಮರೂಪ ಮತ್ತು ದರಂಗ ಜಿಲ್ಲೆಯಲ್ಲಿ ಬ್ರಹ್ಮಪುತ್ರಾನದಿಗೂ ಭೂತಾನಿಗೂ ನಡುವಣ ಪ್ರದೇಶದಲ್ಲಿ ಇರುವ, ಬೋಡೋ ಗುಂಪಿಗೆ ಸೇರಿದ ಜನ; ಮಂಗೋಲ್ ಬುಡಕಟ್ಟಿನವರು.
ಚರಿತ್ರೆ
13ನೆಯ ಶತಮಾನದವರೆಗೆ ಇವರ ದೊರೆಗಳು ಉತ್ತರ ಅಸ್ಸಾಮಿನಲ್ಲಿ ಆಡಳಿತ ನಡೆಸುತ್ತಿದ್ದರು. ಆಗ ಅಲ್ಲಿಗೆ ಬಂದ ಅಹೋಮ್ ಜನರ ಆಕ್ರಮಣದಿಂದಾಗಿ ಇವರು ನಾಗ ಬೆಟ್ಟಗಳ ಬುಡದ ಮತ್ತು ಕಚಾರ್ ಜಿಲ್ಲೆಯ ಕೆಲವು ಪ್ರದೇಶಗಳಿಗೆ ಇವರು ಸರಿದರು. ಧನಸಿರಿ ನದಿ ದಂಡೆಯ ಮೇಲಿರುವ ದೀಮಾಪುರ ಇವರ ರಾಜಧಾನಿಯಾಗಿತ್ತು. 1536ರ ವೇಳೆಗೆ ಅಹೋಮರಿಂದ ಇವರು ಸಂಪುರ್ಣವಾಗಿ ಸೋತು ಹಿಂದಕ್ಕೆ ಸರಿದರು. ಆದರೂ ಅಹೋಮರ ಜೊತೆಗೆ ಅವಿರತ ಕದನ ನಡೆದೇ ಇತ್ತು. ಇವರ ಕೊನೆಯ ದೊರೆ ಗೋವಿಂದಚಂದ್ರನನ್ನು ಮಣಿಪುರದ ಸೇನಾನಿ ಪರಾಭವಗೊಳಿಸಿದ (1818). ಅನಂತರ ಬರ್ಮೀಯರು ಈ ರಾಜ್ಯವನ್ನು ಆಕ್ರಮಿಸಿದರು (1821). ಆ ಸಮಯದಲ್ಲಿ ಭಾರತದಲ್ಲಿ ಪ್ರಭಾವ ಗಳಿಸುತ್ತಿದ್ದ ಬ್ರಿಟಿಷರು ಬರ್ಮೀಯರನ್ನು ಓಡಿಸಿ (1826) ಗೋವಿಂದಚಂದ್ರನಿಗೆ ಪುನಃ ಸಿಂಹಾಸನ ದೊರಕಿಸಿಕೊಟ್ಟರು. 1830ರಲ್ಲಿ ಈತ ಕೊಲೆಗೆ ಈಡಾದ. ಈತನಿಗೆ ಸಂತಾನವಿಲ್ಲದ್ದರಿಂದ ಬ್ರಿಟಿಷರೇ ಈ ರಾಜ್ಯವನ್ನು ವಹಿಸಿಕೊಂಡರು (1832).
ಕಸುಬು
ಕಚಾರಿ ಜನರು ಮುಖ್ಯವಾಗಿ ಬೇಸಾಯಗಾರರು. ರೇಷ್ಮೆಹುಳುವನ್ನು ಸಾಕಿ ದಾರ ತೆಗೆಯುವುದು ಸ್ತ್ರೀಯರ ಕೆಲಸ.
ಸಾಮಾಜಿಕ ಜೀವನ
ಇವರ ಸಮಾಜದಲ್ಲಿ ಸ್ತ್ರೀಯರದು ಉನ್ನತ ಸ್ಥಾನ. ಸಾಮಾನ್ಯವಾಗಿ ಈ ಜನಾಂಗದಲ್ಲಿ ಏಕಪತ್ನೀತ್ವವಿದೆ. ವಿವಾಹವಾಗುವ ಮುನ್ನ ಹುಡುಗ ಹುಡುಗಿಯರು ಪರಸ್ಪರ ಒಪ್ಪಬೇಕಾಗುತ್ತದೆ. ಕನ್ಯಾಶುಲ್ಕ ಪದ್ಧತಿಯುಂಟು. ಅವಿವಾಹಿತರಿಗೆ ಪ್ರತ್ಯೇಕ ಶಿಬಿರ ಹೊಂದಿರುವ ಈ ಜನ ಅನೇಕ ಅಂಶಗಳಲ್ಲಿ ನಾಗಾ ಜನರನ್ನು ಹೋಲುತ್ತಾರೆ. ವಿವಾಹ, ಆಸ್ತಿ ಮುಂತಾದವಕ್ಕೆ ಸಂಬಂಧಿಸಿದ ಜಗಳಗಳನ್ನು ಗ್ರಾಮದ ಗಣ್ಯವ್ಯಕ್ತಿ ಪರಿಹರಿಸುತ್ತಾನೆ. ಆತ್ಮದಲ್ಲಿ ಇವರಿಗೆ ನಂಬಿಕೆಯುಂಟು. ಆದ್ದರಿಂದಲೇ ಇವರು ಭೂತಪ್ರೇತಗಳನ್ನು ಆರಾಧಿಸುವರು. ಪೃಥ್ವೀ, ಆಕಾಶ ಮತ್ತು ವಾಯುಗಳಲ್ಲಿ ದೈವೀಶಕ್ತಿಯಿದೆ ಎಂದು ಇವರ ನಂಬುಗೆ, ಪುರ್ವಜರ ಮತ್ತು ಪ್ರಕೃತಿಯ ಪುಜೆ ಮಾಡುತ್ತಾರಾದರೂ ಅದಕ್ಕೆ ವಿಶೇಷ ಮಹತ್ತ್ವವಿಲ್ಲ. ಮೃತನ ಆತ್ಮ ನಶಿಸದೆ ಬದಲಾದ ರೂಪದಲ್ಲಿರುವುದೆಂದು ಇವರ ನಂಬಿಕೆ. ಹಿಂದೂ ಮತಪದ್ಧತಿಗಳನ್ನು ಇವರು ಈಚೆಗೆ ಹೆಚ್ಚಾಗಿ ಅನುಸರಿಸುತ್ತಿದ್ದಾರೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಜನಾಂಗಗಳು ವರ್ಗ:ಅಸ್ಸಾಂ
ಕಚಿನ್
ಕಚಿನ್ : ಮಯನ್ಮಾರಿನ  ಈಶಾನ್ಯ ಭಾಗದಲ್ಲಿರುವ ರಾಜ್ಯ. 1947ರ ಸಂವಿಧಾನಕ್ಕನುಗುಣವಾಗಿ ಏರ್ಪಟ್ಟಿತು. ವಾಯವ್ಯಕ್ಕೆ ಭಾರತ, ಉತ್ತರಕ್ಕೆ ಟಿಬೆಟ್, ಪೂರ್ವಕ್ಕೆ ಚೀನ ಇದರ ಮೇರೆಗಳು. ಬ್ರಿಟಿಷ್ ಬರ್ಮದ ಜಿಲ್ಲೆಗಳಾಗಿದ್ದ ಭಾಮೊ ಮತ್ತು ಮ್ಯಿಚೀನಾಗಳೂ ಉತ್ತರದ ಪುಟಾ-ಒ ಜಿಲ್ಲೆಯೂ ಈ ರಾಜ್ಯಕ್ಕೆ ಸೇರಿವೆ. ಇರಾವಾಡಿ ನದಿಯ ಮೇಲ್ದಂಡೆಯ ಮೇಲಿರುವ ಮ್ಯಿಚೀನಾ ಇದರ ರಾಜಧಾನಿ. ಇದೊಂದು ರೈಲ್ವೆನಿಲ್ದಾಣ. ಭಾಮೊ ಮತ್ತು ಮೋಗೌಂಗ್ ಇತರ ಪಟ್ಟಣಗಳು. ಇಲ್ಲಿಯ ಪರ್ವತಸೀಮೆಯಲ್ಲಿ ವಾಸವಾಗಿರುವ ಜನ ಕಚಿನರು. ರೈಲುಮಾರ್ಗದ ಪ್ರದೇಶದಲ್ಲೂ ದಕ್ಷಿಣದ ಕಣಿವೆಗಳಲ್ಲೂ ಇರುವವರು ಷಾನ್ ಮತ್ತು ಬರ್ಮೀಯರು. ಈ ಜಿಲ್ಲೆಯ ಉತ್ತರ ಗಡಿಸೀಮೆಯ ವಿಚಾರವಾಗಿ ಮಯನ್ಮಾರಿಗೂ ಚೀನಕ್ಕೂ ನಡುವೆ 1960ರ ದಶಕದ ಆದಿಕಾಲದ ವರೆಗೂ ವ್ಯಾಜ್ಯವಿತ್ತು. ಈ ಜಿಲ್ಲೆಯ ಪ್ರತಿನಿಧಿಯಾಗಿ ಕೇಂದ್ರ ಸರ್ಕಾರದಲ್ಲಿ ಒಬ್ಬ ಮಂತ್ರಿಯಿದ್ದಾನೆ. ಸು. 7,00,000 ಜನಸಂಖ್ಯೆಯಿದೆ.
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಮಯನ್ಮಾರ್
ಮಹಾಲಿಂಗೇಶ್ವರ ನಾಲ್ಕಾರು, ಕೊಕ್ಕರ್ಣೆ
ಮಹತೋಭಾರ ಶ್ರೀ ಮಹಾಲಿಂಗೇಶ್ವರ ದೇವಸ್ಥಾನ, ಸೂರಾಲು (ಕೊಕ್ಕರ್ಣೆ). ಈ ದೇವಾಸ್ಥಾನವು ೧೫೦೦ ವರ್ಷಕ್ಕೂ ಹೆಚ್ಚು ಹಳೆಯದಾಗಿದೆ. ಭಾರತದ ಹಲವು ದೇವಾಲಯಗಳು ಕಲ್ಲಿನಿಂದಲೇ ಮಾಡಲ್ಪಟ್ಟಿವೆ. ಹಾಗೆಯೇ ಈ ದೇವಾಲಯವು ಕೂಡ ಕಲ್ಲಿನಿಂದಲೇ ನಿರ್ಮಿಸಿದ್ದಾರೆ. ಅಲ್ಲಿಯ ಕಂಬಗಳ ಕೆತ್ತನೆಯು ಕೂಡ ವಿಶೇಷವಾಗಿ ಕೆತ್ತಲಾಗಿದೆ. ಇಲ್ಲಿಯ ವಿಶೇಷತೆಯೇನೆಂದರೆ ಗೋಪುರದಲ್ಲಿ ಒಂದೇ ಕಲ್ಲಿನಲ್ಲಿ ಎರಡು ಉಂಗುರಗಳು ಒಂದರೊಳಗೆ ಇನ್ನೊಂದು ಇರುವುದನ್ನು ನಾವು ನೋಡಬಹುದು. ನಂಬಲಾಗದ ಕಲ್ಲಿನ ಕೆತ್ತನೆಗಳು ಮತ್ತು ಕಲ್ಲಿನ ಉಂಗುರಗಳು, ಪರಸ್ಪರ ಜೋಡಿಸಲ್ಪಟ್ಟಿದ್ದು ಮತ್ತು ಚಲಿಸುತ್ತದೆ. ಒಟ್ಟಾಗಿ ನೋಡುಗರ ಮನಸ್ಸಿಗೆ ಚಕಿತಗೊಳಿಸುವಂತಹ ವಾಸ್ತುಶಿಲ್ಪವನ್ನು ಈ ದೇವಾಲಯವು ಹೊಂದಿದೆ. ದೇವಾಲಯದಿಂದ ಕೆಲವೇ ಗಜಗಳಷ್ಟು ದೂರದಲ್ಲಿ ಹಳೆಯ ಅರಮನೆಯಿದೆ. ಈ ಅರಮನೆಯ ರಾಜರು ಈ ದೇವಸ್ಥಾನವನ್ನು ನಿರ್ಮಿಸಿದ್ದಾರೆ. ಹಾಗೇ ದೇವಸ್ಥಾನದ ಎದುರುಗಡೆ, ಇದಕ್ಕೆ ಸಂಬಂಧಪಟ್ಟಂತಹ ಶಾಸನಗಳನ್ನು ಶಿಲೆಯಲ್ಲಿ, ಹಳೆಗನ್ನಡ ಶೈಲಿಯಲ್ಲಿ ಕೆತ್ತಲಾಗಿದೆ. ಇದು ಪುರಾತನ ಕೆತ್ತನೆಯಾಗಿದೆ. ಈಗಲೂ ಈ ದೇವಾಲಯವನ್ನು, ಅರಮನೆಯ ರಾಜವಂಶದವರು ಇದರ ಆಡಳಿತವನ್ನು ನಡೆಸಿಕೊಂಡು ಹೋಗುತ್ತಿದ್ದಾರೆ. ಇಲ್ಲಿ ಪ್ರತಿವರ್ಷಕ್ಕೊಮ್ಮೆ ಮಾರ್ಚ್/ ಎಪ್ರಿಲ್‌ನಲ್ಲಿ ದೇವಾಲಯದ ಜಾತ್ರೆಯನ್ನು ವಿಜೃಂಭಣೆಯಿಂದ ನಡೆಸಲಾಗುತ್ತದೆ. ಇಲ್ಲಿ ಪೂಜಿಸುವ ದೇವರು ಶಿವನಾಗಿದ್ದು, ದೇವಿಯ ಸಣ್ಣದೇವಾಲಯವು ಇದೆ. ಈ ದೇವಸ್ಥಾನದ ಇತಿಹಾಸಕ್ಕೆ ಸಂಬಂಧಪಟ್ಟಂತಹ ಪುಸ್ತಕಗಳು ನಶಿಸಿಹೋಗಿವೆ ಮತ್ತು ಇದಕ್ಕೆ ಸಂಬಂಧಪಟ್ಟಂತಹ ವಿಷಯಗಳು ಕಲ್ಲಿನಲ್ಲಿ ಕೆತ್ತಲ್ಪಟ್ಟಿದ್ದು, ಅನೇಕ ಕಾಲದಿಂದ ಗಾಳಿ ಮಳೆಗೆ ತುತ್ತಾಗಿ ಹಾಗೂ ಇದು ಹಳೆಗನ್ನಡ ಶೈಲಿಯಲ್ಲಿರುವುದರಿಂದ ಅನೇಕರಿಗೆ ಸಂಪೂರ್ಣವಾಗಿ ತಿಳಿಯಲು ಸಾಧ್ಯವಾಗಲಿಲ್ಲ.
ಹೋಗುವ ಮಾರ್ಗ
ದೇವಾಲಯವು ಉಡುಪಿಯಿಂದ ೨೮ ಕಿಮೀ ದೂರವಿದೆ. ಉಡುಪಿ ಜಿಲ್ಲೆಯ ಕೊಕ್ಕರ್ಣೆ ಗ್ರಾಮದಲ್ಲಿರುವ ಸೂರಾಲು ಎಂಬ ಹಳ್ಳಿಯಲ್ಲಿದೆ. ಬಸ್ ಮೂಲಕ ಸಾಗಿ ದೇವಾಸ್ಥಾನ ನೋಡಲು ಬಯಸುವವರು ಉಡುಪಿಯ ಸರ್ವೀಸ್ ಬಸ್ ನಿಲ್ದಾಣದಲ್ಲಿ ನಿಗದಿತ ಬಸ್‌ಗಳಿವೆ.ಸಂಜೆ ಮೇಲೆ ಬಸ್ ಇರುವುದು ಸ್ವಲ್ಪ ಕಡಿಮೆ. ಬಾರಕೂರಿನಿಂದ ಸಹ ಹೋಗಬಹುದು.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ದೇವಾಲಯಗಳು
ಎಂಜಿನಿಯರಿಂಗ್ ನೀತಿಶಾಸ್ತ್ರ
೧೯ ನೇ ಶತಮಾನದವರೆಗೆ ಮತ್ತು ಬೆಳೆಯುತ್ತಿರುವ ಕಾಳಜಿಗಳು
thumb| ಮೊದಲ ಟೇ ಸೇತುವೆ ೧೮೭೯ ರಲ್ಲಿ ಕುಸಿಯಿತು. ಕನಿಷ್ಠ ಅರವತ್ತು ಮಂದಿ ಸತ್ತರು. ಎಂಜಿನಿಯರಿಂಗ್ ನೀತಿಶಾಸ್ತ್ರವು ಎಂಜಿನಿಯರಿಂಗ್ ಅಭ್ಯಾಸಕ್ಕೆ ಅನ್ವಯಿಸುವ ನೈತಿಕ ತತ್ವಗಳ ವ್ಯವಸ್ಥೆಯ ಕ್ಷೇತ್ರವಾಗಿದೆ. ಈ ಕ್ಷೇತ್ರವು ಸಮಾಜಕ್ಕೆ, ಅವರ ಗ್ರಾಹಕರಿಗೆ ಮತ್ತು ವೃತ್ತಿಗೆ ಎಂಜಿನಿಯರ್‌ಗಳ ಜವಾಬ್ದಾರಿಗಳನ್ನು ಪರಿಶೀಲಿಸುತ್ತದೆ ಮತ್ತು ಹೊಂದಿಸುತ್ತದೆ. ವಿದ್ವತ್ಪೂರ್ಣ ವಿಭಾಗವಾಗಿ, ಇದು ವಿಜ್ಞಾನದ ತತ್ತ್ವಶಾಸ್ತ್ರ, ಎಂಜಿನಿಯರಿಂಗ್ ತತ್ವಶಾಸ್ತ್ರ ಮತ್ತು ತಂತ್ರಜ್ಞಾನದ ನೀತಿಶಾಸ್ತ್ರದಂತಹ ವಿಷಯಗಳಿಗೆ ನಿಕಟ ಸಂಬಂಧ ಹೊಂದಿದೆ. ೧೯ ನೇ ಶತಮಾನದಲ್ಲಿ ಇಂಜಿನಿಯರಿಂಗ್ ಒಂದು ವಿಶಿಷ್ಟವಾದ ವೃತ್ತಿಯಾಗಿ ಏರುತ್ತಿದ್ದಂತೆ, ಇಂಜಿನಿಯರ್‌ಗಳು ತಮ್ಮನ್ನು ಸ್ವತಂತ್ರ ವೃತ್ತಿಪರ ವೃತ್ತಿಗಾರರು ಅಥವಾ ದೊಡ್ಡ ಉದ್ಯಮಗಳ ತಾಂತ್ರಿಕ ಉದ್ಯೋಗಿಗಳಾಗಿ ನೋಡಿಕೊಂಡರು. ದೊಡ್ಡ ಕೈಗಾರಿಕಾ ಉದ್ಯೋಗದಾತರು ತಮ್ಮ ಉದ್ಯೋಗಿಗಳ ನಿಯಂತ್ರಣವನ್ನು ಉಳಿಸಿಕೊಳ್ಳಲು ಹೋರಾಡಿದ್ದರಿಂದ ಎರಡು ಕಡೆಯ ನಡುವೆ ಸಾಕಷ್ಟು ಉದ್ವಿಗ್ನತೆ ಇತ್ತು.
ಹಾಗಿದ್ದರೂ, ಆ ಸಮಯದಲ್ಲಿ ನೈತಿಕತೆಯನ್ನು ವಿಶಾಲವಾದ ವೃತ್ತಿಪರ ಕಾಳಜಿಗಿಂತ ವೈಯಕ್ತಿಕವಾಗಿ ನೋಡಲಾಯಿತು.
೨೦ ನೇ ಶತಮಾನದ ತಿರುವು ಮತ್ತು ತಿರುವು
ವೃತ್ತಿಪರ ಅಭ್ಯಾಸದ ಕಾಳಜಿ ಮತ್ತು ಈ ಸೇತುವೆಯ ವೈಫಲ್ಯಗಳಿಂದ ಸಾರ್ವಜನಿಕರನ್ನು ರಕ್ಷಿಸುವುದು ಎದ್ದುಕಂಡಿತು. ಹಾಗೆಯೇ ಬೋಸ್ಟನ್ ಮೊಲಾಸಸ್ ದುರಂತ (೧೯೧೯), ಕೆಲವು ಸಮಯದಿಂದ ನಡೆಯುತ್ತಿರುವ ಮತ್ತೊಂದು ಚಳುವಳಿಗೆ ಪ್ರಚೋದನೆಯನ್ನು ನೀಡಿತು. ಔಪಚಾರಿಕ ರುಜುವಾತುಗಳ ಅಗತ್ಯತೆ (ಯುಎಸ್‌ನಲ್ಲಿ ವೃತ್ತಿಪರ ಎಂಜಿನಿಯರಿಂಗ್ ಪರವಾನಗಿ) ಅಭ್ಯಾಸದ ಅವಶ್ಯಕತೆಯಂತೆ. ಇದು ಶೈಕ್ಷಣಿಕ, ಅನುಭವ ಮತ್ತು ಪರೀಕ್ಷಾ ಅವಶ್ಯಕತೆಗಳ ಕೆಲವು ಸಂಯೋಜನೆಯನ್ನು ಪೂರೈಸುವುದನ್ನು ಒಳಗೊಂಡಿರುತ್ತದೆ.
ಎಚ್. ಎಸ್. ಬಲ್ಲಾಳ್
ಹೆಬ್ರಿ ಸುಭಾಸ್‌ಕೃಷ್ಣ ಬಲ್ಲಾಳ್ ಅವರು ಭಾರತೀಯ ನಿರ್ವಾಹಕರು, ರೇಡಿಯಾಲಜಿಸ್ಟ್ ಮತ್ತು ಮಣಿಪಾಲ ವಿಶ್ವವಿದ್ಯಾಲಯದ ಪ್ರೊ ಚಾನ್ಸೆಲರ್ ಮತ್ತು ಎಫ್.ಐ.ಸಿ.ಸಿ.ಐ - ಉನ್ನತ ಶಿಕ್ಷಣ ಸಮಿತಿಯ ಅಧ್ಯಕ್ಷರು.
ಎಂಜಿನಿಯರಿಂಗ್ ನೀತಿಶಾಸ್ತ್ರ
೨೦ ನೇ ಶತಮಾನದ ತಿರುವು ಮತ್ತು ತಿರುವು
೧೯೫೦ ರಲ್ಲಿ, ಅಸೋಸಿಯೇಷನ್ ಆಫ್ ಜರ್ಮನ್ ಇಂಜಿನಿಯರ್ಸ್ ತನ್ನ ಎಲ್ಲಾ ಸದಸ್ಯರಿಗೆ 'ದಿ ಕನ್ಫೆಷನ್ ಆಫ್ ದಿ ಇಂಜಿನಿಯರ್ಸ್' ಎಂಬ ಶೀರ್ಷಿಕೆಯನ್ನು ಅಭಿವೃದ್ಧಿಪಡಿಸಿತು. ಎರಡನೆಯ ಮಹಾಯುದ್ಧದ ಸಮಯದಲ್ಲಿ ಮಾಡಿದ ದುಷ್ಕೃತ್ಯಗಳಲ್ಲಿ ಎಂಜಿನಿಯರ್‌ಗಳ ಪಾತ್ರವನ್ನು ನೇರವಾಗಿ ಸುಳಿವು ನೀಡಿತು.
ಮುಂದಿನ ದಶಕಗಳಲ್ಲಿ ಹೆಚ್ಚಿನ ಅಮೇರಿಕನ್ ರಾಜ್ಯಗಳು ಮತ್ತು ಕೆನಡಾದ ಪ್ರಾಂತ್ಯಗಳು ಇಂಜಿನಿಯರ್‌ಗಳಿಗೆ ಪರವಾನಗಿಯನ್ನು ನೀಡಬೇಕಾಗಿತ್ತು ಅಥವಾ ವೃತ್ತಿಪರ ಎಂಜಿನಿಯರ್‌ಗಳ ಸಂಘಟನೆಗೆ ಶೀರ್ಷಿಕೆ ಹಕ್ಕುಗಳನ್ನು ಕಾಯ್ದಿರಿಸುವ ವಿಶೇಷ ಶಾಸನವನ್ನು ಅಂಗೀಕರಿಸಿದವು. ಕೆನಡಾದ ಮಾದರಿಯು ಜೀವ, ಆರೋಗ್ಯ, ಆಸ್ತಿ, ಸಾರ್ವಜನಿಕ ಕಲ್ಯಾಣ ಮತ್ತು ಪರಿಸರಕ್ಕೆ ಅಪಾಯವನ್ನುಂಟುಮಾಡುವ ಇಂಜಿನಿಯರಿಂಗ್ ಕ್ಷೇತ್ರಗಳಲ್ಲಿ ಕೆಲಸ ಮಾಡುವ ಎಲ್ಲಾ ವ್ಯಕ್ತಿಗಳಿಗೆ ಪರವಾನಗಿಯನ್ನು ನೀಡಬೇಕು ಮತ್ತು ೧೯೫೦ ರ ಹೊತ್ತಿಗೆ ಎಲ್ಲಾ ಪ್ರಾಂತ್ಯಗಳಿಗೆ ಪರವಾನಗಿ ಅಗತ್ಯವಿದೆ ಎಂದು ತಿಳಿಸಿತು.
ಎಚ್. ಎಸ್. ಬಲ್ಲಾಳ್
ಆರಂಭಿಕ ಜೀವನ
ಬಲ್ಲಾಳ್ ಅವರು ಮೈಸೂರು ವೈದ್ಯಕೀಯ ಕಾಲೇಜಿನಿಂದ ಎಂಬಿಬಿಎಸ್ ಪದವಿ ಪಡೆದರು ಮತ್ತು ಬೆಂಗಳೂರಿನ ಸರ್ಕಾರಿ ವೈದ್ಯಕೀಯ ಕಾಲೇಜಿನಲ್ಲಿ ರೇಡಿಯೊ ರೋಗನಿರ್ಣಯದಲ್ಲಿ ಡಿಎಂಆರ್‌ಡಿ ಮತ್ತು ಎಂಡಿ ಪದವಿ ಪಡೆದರು.
ಎಂಜಿನಿಯರಿಂಗ್ ನೀತಿಶಾಸ್ತ್ರ
೨೦ ನೇ ಶತಮಾನದ ತಿರುವು ಮತ್ತು ತಿರುವು
ಯು.ಎಸ್. ಮಾದರಿಯು ಸಾಮಾನ್ಯವಾಗಿ ಸಾರ್ವಜನಿಕ ಕಲ್ಯಾಣ, ಸುರಕ್ಷತೆ, ಜೀವನ, ಆರೋಗ್ಯ, ಅಥವಾ ಆಸ್ತಿಯ ರಕ್ಷಣೆಯ ಮೇಲೆ ಪ್ರಭಾವ ಬೀರುವ ಇಂಜಿನಿಯರಿಂಗ್ ಸೇವೆಗಳನ್ನು ನೀಡುವ ಅಭ್ಯಾಸ ಇಂಜಿನಿಯರ್‌ಗಳಿಗೆ ಪರವಾನಗಿಯನ್ನು ನೀಡಬೇಕಾಗುತ್ತದೆ. ಆದರೆ ಇಂಜಿನಿಯರ್‌ಗಳು ನೇರವಾಗಿ ಇಂಜಿನಿಯರಿಂಗ್ ಸೇವೆಗಳನ್ನು ನೀಡದೆ ಖಾಸಗಿ ಉದ್ಯಮದಲ್ಲಿ ಕೆಲಸ ಮಾಡುತ್ತಾರೆ. ಸಾರ್ವಜನಿಕ ಅಥವಾ ಇತರ ವ್ಯವಹಾರಗಳು, ಶಿಕ್ಷಣ ಮತ್ತು ಸರ್ಕಾರವು ಪರವಾನಗಿ ಪಡೆಯಬೇಕಾಗಿಲ್ಲ. ಇದು ವೃತ್ತಿಪರ ಎಂಜಿನಿಯರ್‌ಗಳು ಮತ್ತು ಖಾಸಗಿ ಉದ್ಯಮದಲ್ಲಿರುವವರ ನಡುವಿನ ಒಡಕನ್ನು ಶಾಶ್ವತಗೊಳಿಸಿತು. ವೃತ್ತಿಪರ ಸಮಾಜಗಳು ಸಾಮಾನ್ಯವಾಗಿ ಏಕರೂಪದ ನೀತಿಸಂಹಿತೆಗಳನ್ನು ಅಳವಡಿಸಿಕೊಂಡಿವೆ.
ಇತ್ತೀಚಿನ ಬೆಳವಣಿಗೆಗಳು
thumb| ಸಿಟಿಗ್ರೂಪ್ ಸೆಂಟರ್ ನಿರ್ಮಾಣದ ನಂತರ ಬೆಳಕಿಗೆ ಬಂದ ವಿನ್ಯಾಸದ ನ್ಯೂನತೆಗಳಿಗೆ ವಿಲಿಯಂ ಲೆಮೆಸ್ಸುರಿಯರ್ ಅವರ ಪ್ರತಿಕ್ರಿಯೆಯನ್ನು ನೈತಿಕ ನಡವಳಿಕೆಯ ಉದಾಹರಣೆಯಾಗಿ ಉಲ್ಲೇಖಿಸಲಾಗುತ್ತದೆ. ನೈತಿಕ ಅಭ್ಯಾಸವನ್ನು ಉತ್ತೇಜಿಸುವ ಪ್ರಯತ್ನಗಳು ಮುಂದುವರೆಯುತ್ತವೆ. ತಮ್ಮ ಸದಸ್ಯರೊಂದಿಗೆ ವೃತ್ತಿಪರ ಸಮಾಜಗಳು ಮತ್ತು ಚಾರ್ಟರ್ ಮಾಡುವ ಸಂಸ್ಥೆಗಳ ಪ್ರಯತ್ನಗಳ ಜೊತೆಗೆ, ಕೆನಡಿಯನ್ ಐರನ್ ರಿಂಗ್ ಮತ್ತು ಅಮೇರಿಕನ್ ಆರ್ಡರ್ ಆಫ್ ದಿ ಇಂಜಿನಿಯರ್ ತಮ್ಮ ಮೂಲವನ್ನು ೧೯೦೭ ಕ್ವಿಬೆಕ್ ಸೇತುವೆಯ ಕುಸಿತಕ್ಕೆ ಪತ್ತೆಹಚ್ಚಿದರು. ಇಬ್ಬರೂ ಸದಸ್ಯರು ನೈತಿಕ ಅಭ್ಯಾಸವನ್ನು ಎತ್ತಿಹಿಡಿಯಲು ಪ್ರತಿಜ್ಞೆ ಮಾಡುವ ಅಗತ್ಯವಿದೆ ಮತ್ತು ಜ್ಞಾಪನೆಯಾಗಿ ಸಾಂಕೇತಿಕ ಉಂಗುರವನ್ನು ಧರಿಸುತ್ತಾರೆ.
ಎಚ್. ಎಸ್. ಬಲ್ಲಾಳ್
ವೃತ್ತಿ
ಬಲ್ಲಾಳ್ ಅವರು ಭಾರತೀಯ ವೈದ್ಯಕೀಯ ಸಂಘದ (ಐಎಂಎ) ಸಕ್ರಿಯ ಸದಸ್ಯರಾಗಿದ್ದಾರೆ. ೧೯೮೭ ರಲ್ಲಿ ಅವರು ಐ.ಎಮ್.ಎ ಸೌತ್ ಕೆನರಾ ಶಾಖೆಯ ಅಧ್ಯಕ್ಷರಾಗಿ ಮತ್ತು ಕರ್ನಾಟಕ ರಾಜ್ಯ ಭಾರತೀಯ ರೇಡಿಯೊಲಾಜಿಕಲ್ ಮತ್ತು ಇಮೇಜಿಂಗ್ ಅಸೋಸಿಯೇಷನ್‌ನ ಉಪಾಧ್ಯಕ್ಷರಾಗಿ ಆಯ್ಕೆಯಾದರು. ಅವರು ಭಾರತೀಯ ರೇಡಿಯೋಲಾಜಿಕಲ್ ಮತ್ತು ಇಮೇಜಿಂಗ್ ಅಸೋಸಿಯ ಕೇಂದ್ರ ಮಂಡಳಿಯ ಸದಸ್ಯರಾಗಿದ್ದಾರೆ ಮತ್ತು ಇಂಡಿಯನ್ ಜರ್ನಲ್ ಆಫ್ ರೇಡಿಯಾಲಜಿಯ ರಾಷ್ಟ್ರೀಯ ಸಲಹಾ ಮಂಡಳಿಯ ಸದಸ್ಯ. ೨೦೦೧ ರಲ್ಲಿ ಇಂಡಿಯನ್ ರೇಡಿಯೊಲಾಜಿಕಲ್ ಮತ್ತು ಇಮೇಜಿಂಗ್ ಅಸೋಸಿಯೇಷನ್ ಸಂಘಟನಾ ಸಮಿತಿಯ ಅಧ್ಯಕ್ಷರಾಗಿದ್ದ ಅವರ ಸಮ್ಮೇಳನದಲ್ಲಿ ೧೫೦೦ ಕ್ಕೂ ಹೆಚ್ಚು ಪ್ರತಿನಿಧಿಗಳು ಭಾಗವಹಿಸುವುದರೊಂದಿಗೆ ಮಣಿಪಾಲದಲ್ಲಿ ಅದರ ವಾರ್ಷಿಕ ಸಮ್ಮೇಳನವನ್ನು ಯಶಸ್ವಿಯಾಗಿ ನಡೆಸಿದರು. ಅವರು ಫೆಡರೇಶನ್ ಆಫ್ ಇಂಡಿಯನ್ ಚೇಂಬರ್ಸ್ ಆಫ್ ಕಾಮರ್ಸ್ & ಇಂಡಸ್ಟ್ರಿ ಹಾಗೂ ನವದೆಹಲಿಯಿಂದ ರಚಿಸಲಾದ ಉನ್ನತ ಶಿಕ್ಷಣ ಸಮಿತಿಯ ಅಧ್ಯಕ್ಷರೂ ಆಗಿದ್ದಾರೆ ಮತ್ತು ಫಾರ್ಮಸಿ ಕೌನ್ಸಿಲ್ ಆಫ್ ಇಂಡಿಯಾದಿಂದ ನ್ಯಾಷನಲ್ ಸ್ಕೂಲ್ ಆಫ್ ಫಾರ್ಮಸಿಗಾಗಿ ಸ್ಥಾಪಿಸಲಾದ ಸಮಿತಿಯ ಸದಸ್ಯರೂ ಆಗಿದ್ದಾರೆ. ಅವರು ದೆಹಲಿಯ ತರಬೇತಿ ಪಡೆದ ದಾದಿಯರ ಸಂಘದ ರಾಷ್ಟ್ರೀಯ ಶತಮಾನೋತ್ಸವ ಆಚರಣೆ ಸಮಿತಿಯ ಸದಸ್ಯರಾಗಿದ್ದಾರೆ.
ಎಂಜಿನಿಯರಿಂಗ್ ನೀತಿಶಾಸ್ತ್ರ
ಇತ್ತೀಚಿನ ಬೆಳವಣಿಗೆಗಳು
ಯುನೈಟೆಡ್ ಸ್ಟೇಟ್ಸ್‌ನಲ್ಲಿ, ನ್ಯಾಷನಲ್ ಸೊಸೈಟಿ ಆಫ್ ಪ್ರೊಫೆಷನಲ್ ಇಂಜಿನಿಯರ್‌ಗಳು ೧೯೪೬ ರಲ್ಲಿ ಇಂಜಿನಿಯರ್‌ಗಳಿಗಾಗಿ ಅದರ ಕ್ಯಾನನ್ಸ್ ಆಫ್ ಎಥಿಕ್ಸ್ ಮತ್ತು ವೃತ್ತಿಪರ ನಡವಳಿಕೆಯ ನಿಯಮಗಳನ್ನು ಬಿಡುಗಡೆ ಮಾಡಿತು, ಇದು ಪ್ರಸ್ತುತ ನೀತಿ ಸಂಹಿತೆಗೆ ವಿಕಸನಗೊಂಡಿತು, ಇದನ್ನು ೧೯೬೪ ರಲ್ಲಿ ಅಳವಡಿಸಲಾಯಿತು. ಈ ವಿನಂತಿಗಳು ಅಂತಿಮವಾಗಿ ೧೯೫೪ ರಲ್ಲಿ ಎಥಿಕಲ್ ರಿವ್ಯೂ ಮಂಡಳಿಯ ರಚನೆಗೆ ಕಾರಣವಾಯಿತು. ಎಥಿಕ್ಸ್ ಪ್ರಕರಣಗಳು ಅಪರೂಪವಾಗಿ ಸುಲಭವಾದ ಉತ್ತರಗಳನ್ನು ಹೊಂದಿರುತ್ತವೆ, ಆದರೆ ಬಿ.ಇ.ಆರ್ ನ ಸುಮಾರು ೫೦೦ ಸಲಹಾ ಅಭಿಪ್ರಾಯಗಳು, ಎಂಜಿನಿಯರ್‌ಗಳು ಪ್ರತಿದಿನ ಎದುರಿಸುತ್ತಿರುವ ನೈತಿಕ ಸಮಸ್ಯೆಗಳಿಗೆ ಸ್ಪಷ್ಟತೆಯನ್ನು ತರಲು ಸಹಾಯ ಮಾಡಿದೆ.
ಎಚ್. ಎಸ್. ಬಲ್ಲಾಳ್
ಬಾಹ್ಯ ಕೊಂಡಿಗಳು
ವರ್ಗ:ಉಡುಪಿ ವರ್ಗ:ಉಡುಪಿ ಮೂಲದ ಜನರು
ಎಂಜಿನಿಯರಿಂಗ್ ನೀತಿಶಾಸ್ತ್ರ
ಇತ್ತೀಚಿನ ಬೆಳವಣಿಗೆಗಳು
ಪ್ರಸ್ತುತ, ಲಂಚ ಮತ್ತು ರಾಜಕೀಯ ಭ್ರಷ್ಟಾಚಾರವನ್ನು ಪ್ರಪಂಚದಾದ್ಯಂತ ಹಲವಾರು ವೃತ್ತಿಪರ ಸಮಾಜಗಳು ಮತ್ತು ವ್ಯಾಪಾರ ಗುಂಪುಗಳು ನೇರವಾಗಿ ತಿಳಿಸುತ್ತಿವೆ. ಆದರೂ, ವೃತ್ತಿಯು ಪರಿಗಣಿಸಬೇಕಾದ ಮತ್ತು ಪರಿಹರಿಸಬೇಕಾದ ಕಡಲಾಚೆಯ, ಸುಸ್ಥಿರ ಅಭಿವೃದ್ಧಿ ಮತ್ತು ಪರಿಸರ ಸಂರಕ್ಷಣೆಯಂತಹ ಹೊಸ ಸಮಸ್ಯೆಗಳು ಉದ್ಭವಿಸಿವೆ.
ಸಾಮಾನ್ಯ ತತ್ವಗಳು
<blockquote class="templatequote rquote" id="77" style="float:right; width:33%;">ಒಬ್ಬ ಸಾಧಕನು ಸಾರ್ವಜನಿಕ ಕಲ್ಯಾಣಕ್ಕಾಗಿ ವೈದ್ಯರ ಕರ್ತವ್ಯವನ್ನು ಅತಿಮುಖ್ಯವೆಂದು ಪರಿಗಣಿಸುತ್ತಾನೆ. -  ಪ್ರೊಫೆಷನಲ್ ಇಂಜಿನಿಯರ್ಸ್ ಒಂಟಾರಿಯೊ,
ಎಂಜಿನಿಯರಿಂಗ್ ನೀತಿಸಂಹಿತೆಗಳು ಸಾರ್ವಜನಿಕರು, ಗ್ರಾಹಕರು, ಉದ್ಯೋಗದಾತರು ಮತ್ತು ವೃತ್ತಿಗೆ ಇಂಜಿನಿಯರ್‌ನ ಪರಿಗಣನೆಗೆ ಸಂಬಂಧಿಸಿದಂತೆ ನಿರ್ದಿಷ್ಟ ಆದ್ಯತೆಯನ್ನು ಗುರುತಿಸುತ್ತವೆ.
ಅನೇಕ ಎಂಜಿನಿಯರಿಂಗ್ ವೃತ್ತಿಪರ ಸಮಾಜಗಳು ನೀತಿಸಂಹಿತೆಗಳನ್ನು ಸಿದ್ಧಪಡಿಸಿವೆ. ಕೆಲವು ಇಪ್ಪತ್ತನೇ ಶತಮಾನದ ಆರಂಭದ ದಶಕಗಳಲ್ಲಿವೆ. ಇವುಗಳನ್ನು ಹಲವಾರು ನ್ಯಾಯವ್ಯಾಪ್ತಿಗಳ ನಿಯಂತ್ರಕ ಕಾನೂನುಗಳಲ್ಲಿ ಹೆಚ್ಚಿನ ಅಥವಾ ಕಡಿಮೆ ಮಟ್ಟದಲ್ಲಿ ಸಂಯೋಜಿಸಲಾಗಿದೆ. ಸಾಮಾನ್ಯ ತತ್ವಗಳ ಈ ಹೇಳಿಕೆಗಳು ಮಾರ್ಗದರ್ಶಿಯಾಗಿ ಕಾರ್ಯನಿರ್ವಹಿಸುತ್ತಿದ್ದರೂ, ನಿರ್ದಿಷ್ಟ ಸಂದರ್ಭಗಳಿಗೆ ಕೋಡ್ ಹೇಗೆ ಅನ್ವಯಿಸುತ್ತದೆ ಎಂಬುದನ್ನು ಅರ್ಥೈಸಲು ಎಂಜಿನಿಯರ್‌ಗಳಿಗೆ ಇನ್ನೂ ಉತ್ತಮ ತೀರ್ಪು ಅಗತ್ಯವಿರುತ್ತದೆ.
ನೀತಿಸಂಹಿತೆಗಳ ಸಾಮಾನ್ಯ ತತ್ವಗಳು ಪ್ರಪಂಚದ ವಿವಿಧ ಇಂಜಿನಿಯರಿಂಗ್ ಸೊಸೈಟಿಗಳು ಮತ್ತು ಚಾರ್ಟರಿಂಗ್ ಅಧಿಕಾರಿಗಳಾದ್ಯಂತ ಹೆಚ್ಚಾಗಿ ಹೋಲುತ್ತವೆ, ಇದು ಕೋಡ್ ಅನ್ನು ಮತ್ತಷ್ಟು ವಿಸ್ತರಿಸುತ್ತದೆ ಮತ್ತು ನಿರ್ದಿಷ್ಟ ಮಾರ್ಗದರ್ಶನವನ್ನು ಪ್ರಕಟಿಸುತ್ತದೆ. ಈ ಕೆಳಗಿನವು ಅಮೇರಿಕನ್ ಸೊಸೈಟಿ ಆಫ್ ಸಿವಿಲ್ ಇಂಜಿನಿಯರ್ಸ್‌ನವರ ಉದಾಹರಣೆಯಾಗಿದೆ:
ಸಮಾಜಕ್ಕೆ ಬಾಧ್ಯತೆ
ಇಂಜಿನಿಯರ್‌ಗಳು ಗುರುತಿಸಿರುವ ಪ್ರಮುಖ ಮೌಲ್ಯವೆಂದರೆ ಸಾರ್ವಜನಿಕರ ಸುರಕ್ಷತೆ ಮತ್ತು ಕಲ್ಯಾಣ. ಕೆಳಗಿನ ಆಯ್ದ ಭಾಗಗಳಿಂದ ಪ್ರದರ್ಶಿಸಲ್ಪಟ್ಟಂತೆ, ಪ್ರತಿಯೊಂದು ನ್ಯಾಯವ್ಯಾಪ್ತಿ ಮತ್ತು ಎಂಜಿನಿಯರಿಂಗ್ ವಿಭಾಗದಲ್ಲಿ ವೃತ್ತಿಪರ ಎಂಜಿನಿಯರಿಂಗ್ ಸಂಸ್ಥೆಗಳಿಗೆ ಇದು ಸಂಭವಿಸುತ್ತದೆ:
ಎಂಜಿನಿಯರ್‌ಗಳ ಜವಾಬ್ದಾರಿ
ಇಂಜಿನಿಯರ್‌ಗಳು ಹೆಚ್ಚಿನ ಅರ್ಹತೆ ಎಂದು ಗುರುತಿಸುತ್ತಾರೆ ಮತ್ತು ಸಮಾಜಕ್ಕೆ ಸೇವೆ ಸಲ್ಲಿಸಲು ಬದ್ಧವಾಗಿರುವ ತಮ್ಮ ವೃತ್ತಿಯನ್ನು ವ್ಯಾಯಾಮ ಮಾಡುತ್ತಾರೆ, ಬಹುಪಾಲು ಜನರ ಕಲ್ಯಾಣ ಮತ್ತು ಪ್ರಗತಿಗೆ ಹಾಜರಾಗುತ್ತಾರೆ. ಮನುಕುಲದ ಪ್ರಯೋಜನಕ್ಕಾಗಿ ಪ್ರಕೃತಿಯನ್ನು ಪರಿವರ್ತಿಸುವ ಮೂಲಕ, ಇಂಜಿನಿಯರ್‌ಗಳು ಮಾನವೀಯತೆಯ ವಾಸಸ್ಥಾನವಾಗಿ ಪ್ರಪಂಚದ ಅರಿವನ್ನು ಹೆಚ್ಚಿಸಬೇಕು, ವಿಶ್ವದಲ್ಲಿ ಅವರ ಆಸಕ್ತಿಯನ್ನು ಅವರ ಚೈತನ್ಯವನ್ನು ಜಯಿಸುವ ಭರವಸೆಯಾಗಿ ಮತ್ತು ಜಗತ್ತನ್ನು ಸುಂದರವನ್ನಾಗಿ ಮತ್ತು ಸಂತೋಷದಿಂದ ಮಾಡಲು ವಾಸ್ತವದ ಜ್ಞಾನವನ್ನು ಹೆಚ್ಚಿಸಬೇಕು. ಇಂಜಿನಿಯರ್ ಸಾಮಾನ್ಯ ಹಿತಾಸಕ್ತಿಗೆ ಹಾನಿ ಮಾಡುವ ಉದ್ದೇಶವನ್ನು ಹೊಂದಿರುವ ಯಾವುದೇ ಕಾಗದವನ್ನು ತಿರಸ್ಕರಿಸಬೇಕು, ಹೀಗಾಗಿ ಅಪಾಯಕಾರಿ ಅಥವಾ ಪರಿಸರ, ಜೀವನ, ಆರೋಗ್ಯ ಅಥವಾ ಮಾನವರ ಇತರ ಹಕ್ಕುಗಳಿಗೆ ಬೆದರಿಕೆಯಿರುವ ಪರಿಸ್ಥಿತಿಯನ್ನು ತಪ್ಪಿಸಬೇಕು. ಸಾಮಾಜಿಕ ಒಳಿತಿಗೆ ಅಧೀನವಾಗಿರುವ ವೈಯಕ್ತಿಕ ಯೋಗಕ್ಷೇಮದ ಪ್ರಜ್ಞೆಯೊಂದಿಗೆ ವೃತ್ತಿಯ ಪ್ರತಿಷ್ಠೆಯನ್ನು ಎತ್ತಿಹಿಡಿಯುವುದು, ಅದರ ಸರಿಯಾದ ವಿಸರ್ಜನೆಯನ್ನು ಖಚಿತಪಡಿಸಿಕೊಳ್ಳುವುದು ಮತ್ತು ಸಾಮರ್ಥ್ಯ, ಪ್ರಾಮಾಣಿಕತೆ, ಸ್ಥೈರ್ಯ, ಸಂಯಮ, ಉದಾತ್ತತೆ, ನಮ್ರತೆ, ಪ್ರಾಮಾಣಿಕತೆ ಮತ್ತು ನ್ಯಾಯದಲ್ಲಿ ಬೇರೂರಿರುವ ವೃತ್ತಿಪರ ನಡವಳಿಕೆಯನ್ನು ಕಾಪಾಡಿಕೊಳ್ಳುವುದು ಎಂಜಿನಿಯರ್‌ನ ಅನಿವಾರ್ಯ ಕರ್ತವ್ಯವಾಗಿದೆ. ಇಂಜಿನಿಯರ್‌ಗಳು ಮತ್ತು ಅವರ ಉದ್ಯೋಗದಾತರು ತಮ್ಮ ಜ್ಞಾನದ ನಿರಂತರ ಸುಧಾರಣೆಯನ್ನು ಖಚಿತಪಡಿಸಿಕೊಳ್ಳಬೇಕು, ವಿಶೇಷವಾಗಿ ಅವರ ವೃತ್ತಿಯ ಬಗ್ಗೆ, ಅವರ ಜ್ಞಾನವನ್ನು ಪ್ರಸಾರ ಮಾಡಬೇಕು, ಅವರ ಅನುಭವವನ್ನು ಹಂಚಿಕೊಳ್ಳಬೇಕು, ಕಾರ್ಮಿಕರ ಶಿಕ್ಷಣ ಮತ್ತು ತರಬೇತಿಗೆ ಅವಕಾಶಗಳನ್ನು ಒದಗಿಸಬೇಕು, ಅವರು ಅಧ್ಯಯನ ಮಾಡಿದ ಶಾಲೆಗಳಿಗೆ ಮಾನ್ಯತೆ, ನೈತಿಕ ಮತ್ತು ವಸ್ತು ಬೆಂಬಲವನ್ನು ಒದಗಿಸಬೇಕು. ಹೀಗಾಗಿ ಅವರು ಮತ್ತು ಅವರ ಉದ್ಯೋಗದಾತರು ಪಡೆದಿರುವ ಪ್ರಯೋಜನಗಳು ಮತ್ತು ಅವಕಾಶಗಳನ್ನು ಹಿಂದಿರುಗಿಸುತ್ತದೆ. ತಮ್ಮ ಕೆಲಸವನ್ನು ಸಮರ್ಥವಾಗಿ ನಿರ್ವಹಿಸುವುದು ಮತ್ತು ಕಾನೂನನ್ನು ಬೆಂಬಲಿಸುವುದು ಎಂಜಿನಿಯರ್‌ಗಳ ಜವಾಬ್ದಾರಿಯಾಗಿದೆ. ನಿರ್ದಿಷ್ಟವಾಗಿ ಹೇಳುವುದಾದರೆ, ಕಾನೂನಿನಿಂದ ಒದಗಿಸಲಾದ ಕಾರ್ಮಿಕರ ರಕ್ಷಣೆಯ ಮಾನದಂಡಗಳ ಅನುಸರಣೆಯನ್ನು ಅವರು ಖಚಿತಪಡಿಸಿಕೊಳ್ಳಬೇಕು. ವೃತ್ತಿಪರರಾಗಿ, ಇಂಜಿನಿಯರ್‌ಗಳು ಉನ್ನತ ಗುಣಮಟ್ಟದ ನಡವಳಿಕೆಗೆ (ಎನ್.ಎಸ್.ಪಿ.ಇ) ತಮ್ಮನ್ನು ತಾವು ತೊಡಗಿಸಿಕೊಳ್ಳುವ ನಿರೀಕ್ಷೆಯಿದೆ. [1]
ವಿಸ್ಲ್‌ ಬ್ಲೋಯಿಂಗ್
ಅನೇಕ ಸಂದರ್ಭಗಳಲ್ಲಿ, ಕ್ಲೈಂಟ್‌ಗೆ ನೇರವಾದ ವಿಷಯದಲ್ಲಿ ಪರಿಣಾಮಗಳ ಕುರಿತು ಸಲಹೆ ನೀಡುವ ಮೂಲಕ ಮತ್ತು ಗ್ರಾಹಕರು ಎಂಜಿನಿಯರ್‌ನ ಸಲಹೆಯನ್ನು ತೆಗೆದುಕೊಳ್ಳುತ್ತಾರೆ ಎಂದು ಖಚಿತಪಡಿಸಿಕೊಳ್ಳುವ ಮೂಲಕ ಈ ಕರ್ತವ್ಯವನ್ನು ನಿರ್ವಹಿಸಬಹುದು. ಅಪರೂಪದ ಸಂದರ್ಭಗಳಲ್ಲಿ, ಸರ್ಕಾರಿ ಪ್ರಾಧಿಕಾರವು ಸಹ ಸೂಕ್ತ ಕ್ರಮವನ್ನು ತೆಗೆದುಕೊಳ್ಳದಿದ್ದಲ್ಲಿ, ಎಂಜಿನಿಯರ್ ಪರಿಸ್ಥಿತಿಯನ್ನು ಸಾರ್ವಜನಿಕಗೊಳಿಸುವ ಮೂಲಕ ಮಾತ್ರ ಕರ್ತವ್ಯವನ್ನು ನಿರ್ವಹಿಸಬಹುದು. ಪರಿಣಾಮವಾಗಿ, ವೃತ್ತಿಪರ ಇಂಜಿನಿಯರ್‌ಗಳಿಂದ ವಿಸ್ಲ್ಬ್ಲೋವರ್ ಮಾಡುವುದು ಅಸಾಮಾನ್ಯ ಘಟನೆಯಲ್ಲ, ಮತ್ತು ನ್ಯಾಯಾಲಯಗಳು ಅಂತಹ ಸಂದರ್ಭಗಳಲ್ಲಿ ಎಂಜಿನಿಯರ್‌ಗಳ ಪರವಾಗಿರುತ್ತವೆ, ಉದ್ಯೋಗದಾತರಿಗೆ ಕರ್ತವ್ಯಗಳನ್ನು ಮತ್ತು ಗೌಪ್ಯತೆಯ ಪರಿಗಣನೆಗಳನ್ನು ರದ್ದುಗೊಳಿಸುತ್ತವೆ, ಇಲ್ಲದಿದ್ದರೆ ಎಂಜಿನಿಯರ್ ಮಾತನಾಡದಂತೆ ತಡೆಯುತ್ತದೆ.
ನಡೆಸುವುದು
ಎಂಜಿನಿಯರ್‌ಗಳು ಎದುರಿಸಬಹುದಾದ ಹಲವಾರು ಇತರ ನೈತಿಕ ಸಮಸ್ಯೆಗಳಿವೆ. ಕೆಲವರು ತಾಂತ್ರಿಕ ಅಭ್ಯಾಸದೊಂದಿಗೆ ಸಂಬಂಧ ಹೊಂದಿರುತ್ತಾರೆ, ಆದರೆ ಇತರರು ವ್ಯವಹಾರ ನಡವಳಿಕೆಯ ವಿಶಾಲ ಪರಿಗಣನೆಗಳೊಂದಿಗೆ ಮಾಡಬೇಕು. ಇವುಗಳೆಂದರೆ:
ಕೆಲವು ಇಂಜಿನಿಯರಿಂಗ್ ಸಮಾಜಗಳು ಪರಿಸರ ಸಂರಕ್ಷಣೆಯನ್ನು ನೈತಿಕತೆಯ ಅದ್ವಿತೀಯ ಪ್ರಶ್ನೆಯಾಗಿ ಸಂಬೋಧಿಸುತ್ತಿವೆ.
ಉದಾಹರಣೆಗಳು ಮತ್ತು ಪ್ರಮುಖ ವ್ಯಕ್ತಿಗಳು
ಪೆಟ್ರೋಸ್ಕಿಯವರು ಹೆಚ್ಚಿನ ಎಂಜಿನಿಯರಿಂಗ್ ವೈಫಲ್ಯಗಳು ಸರಳವಾದ ತಾಂತ್ರಿಕ ತಪ್ಪು-ಲೆಕ್ಕಾಚಾರಗಳಿಗಿಂತ ಹೆಚ್ಚು ತೊಡಗಿಸಿಕೊಂಡಿವೆ ಮತ್ತು ವಿನ್ಯಾಸ ಪ್ರಕ್ರಿಯೆ ಅಥವಾ ನಿರ್ವಹಣಾ ಸಂಸ್ಕೃತಿಯ ವೈಫಲ್ಯವನ್ನು ಒಳಗೊಂಡಿರುತ್ತವೆ. ಆದಾಗ್ಯೂ, ಎಲ್ಲಾ ಎಂಜಿನಿಯರಿಂಗ್ ವೈಫಲ್ಯಗಳು ನೈತಿಕ ಸಮಸ್ಯೆಗಳನ್ನು ಒಳಗೊಂಡಿರುವುದಿಲ್ಲ. ಮೊದಲ ಟಕೋಮಾ ನ್ಯಾರೋಸ್ ಸೇತುವೆಯ ಕುಖ್ಯಾತ ಕುಸಿತ ಮತ್ತು ಮಾರ್ಸ್ ಪೋಲಾರ್ ಲ್ಯಾಂಡರ್ ಮತ್ತು ಮಾರ್ಸ್ ಕ್ಲೈಮೇಟ್ ಆರ್ಬಿಟರ್ ನಷ್ಟಗಳು ತಾಂತ್ರಿಕ ಮತ್ತು ವಿನ್ಯಾಸ ಪ್ರಕ್ರಿಯೆಯ ವೈಫಲ್ಯಗಳಾಗಿವೆ. ಎಲ್ಲಾ ಇಂಜಿನಿಯರಿಂಗ್ ನೀತಿಶಾಸ್ತ್ರದ ಸಮಸ್ಯೆಗಳು ಇಂಜಿನಿಯರಿಂಗ್ ವೈಫಲ್ಯಗಳ ಅಗತ್ಯವಿರುವುದಿಲ್ಲ - ನಾರ್ತ್‌ವೆಸ್ಟರ್ನ್ ವಿಶ್ವವಿದ್ಯಾನಿಲಯದ ಬೋಧಕ ಶೆಲ್ಡನ್ ಎಪ್ಸ್ಟೀನ್, ನಾಜಿಗಳ ನರಮೇಧದ ಕಾರ್ಯಾಚರಣೆಯನ್ನು ನಿರ್ವಹಿಸುವಲ್ಲಿ ಇಂಜಿನಿಯರ್‌ಗಳ ಸೃಷ್ಟಿಗಳು ಯಶಸ್ವಿಯಾಗಿದ್ದರೂ (ಮತ್ತು ಕಾರಣ) ಎಂಜಿನಿಯರಿಂಗ್ ನೀತಿಶಾಸ್ತ್ರದ ಉಲ್ಲಂಘನೆಯ ಉದಾಹರಣೆಯಾಗಿ ಹತ್ಯಾಕಾಂಡವನ್ನು ಉಲ್ಲೇಖಿಸಿದ್ದಾರೆ.
ಶ್ರೀ ಹೊಸ ಮಾರಿಯಮ್ಮ ದೇವಸ್ಥಾನ, ಕಾಪು.
ದಂಡಿನ ಮಾರಿ
ವಿಜಯನಗರದ ಆಡಳಿತದ ನಂತರ ಮತ್ತು ರಾಜಕೀಯ ಬದಲಾವಣೆಗಳ ನಂತರ ಕೆಳದಿಯ ನಾಯಕರು ತುಳುನಾಡಿನ ಆಡಳಿತದ ಆಳ್ವಿಕೆಯನ್ನು ತೆಗೆದುಕೊಂಡ ಸಮಯ ಮಾರಿಯ ಪ್ರವೇಶದ ಸಮಯವೆಂದು ಊಹಿಸಬಹುದು. ಕವಿ ಲಿಂಗಣ್ಣನವರ 'ಕೆಳದಿನೃಪ ವಿಜಯ" ಮಹಾಕಾವ್ಯವನ್ನು ಆಧರಿಸಿ ಕ್ರಿ.ಸ.೧೭೪೩ ರಲ್ಲಿ ಬಸಪ್ಪ ನಾಯಕ ಕಾಪು ಕರಾವಳಿಯಲ್ಲಿ 'ಮನೋಹರಗಡ' ಎಂಬ ಪುಟ್ಟ ಕೋಟೆಯನ್ನೂ, ಮಲ್ಲಾರ್‌ನಲ್ಲಿ ದೊಡ್ಡ ಕೋಟೆಯನ್ನೂ ನಿರ್ಮಿಸಿದ್ದ ಎಂಬ ಅಂಶವನ್ನು ಗಣನೆಗೆ ತೆಗೆದುಕೊಂಡರು. ಸ್ಟೇ ಆಫ್ ಫೋರ್ಸ್ ಉದ್ದೇಶಕ್ಕಾಗಿ ಮಾರಿಯ ಪ್ರವೇಶ ದ್ವಾರಕ್ಕೆ ಫೋರ್ಸ್ ಆಫ್ ಕಾಪ್ ಜೊತೆಗೆ ಉಲ್ಲೇಖವನ್ನು ಮಾಡಬಹುದು. ರೋಡೇ ಕೂಡ 'ದಂಡಿನ ಮಾರಿ' ಎಂಬ ಹೆಸರು ಚಾಲಿಯಲ್ಲಿದೆ. ಕೋಟೆ ಮನೆ, ಕೋಟೆ ಸೇವಕರು, ರನ್ಯ (ಯೋಧರು ಎಂದು ಹೇಳಿಕೊಳ್ಳುವುದು) ಇತ್ಯಾದಿ ಪಂಗಡಗಳ ಭಾಗವಹಿಸುವಿಕೆ ಮತ್ತು ಅಸ್ಥಿತ್ವದ ಬೆದರಿಕೆಯ ಆಧಾರದ ಮೇಲೆ "ಮಾರಿ ಆರಾಧನೆ" ಮೂಲವನ್ನು ನಾವು ಗಮನಿಸಬಹುದು. ಈ ಜನರು ಕನ್ನಡ ಭಾಷೆ ಮಾತನಾಡುವ ಜನರು ಎಂಬುದು ಬಹಳ ಮುಖ್ಯವಾದ ಅಂಶವಾಗಿದೆ. ಈ ಕಾರಣಗಳಿಂದಾಗಿ ಮಾರಿ ದೇವಿಯು ಬಲದೊಂದಿಗೆ ಬಂದ ಶಕ್ತಿ ಎಂದು ಹೇಳಬಹುದು. ಕೋಟೆಮನೆಯಲ್ಲಿ (ಕೋಟೆಮನೆ) "ಮಾರಿ" ಯನ್ನು ಮನೆಯ ದೇವತೆಯಾಗಿ ಪೂಜಿಸಲಾಗುತ್ತಿದೆ. ಮಾರಿಗುಡಿಯಲ್ಲಿ ಹವಾಲ್ದಾರ್ ದರ್ಶನಕ್ಕೆ ಮೊದಲು ಪ್ರಾರ್ಥನೆ ಸಲ್ಲಿಸುತ್ತಾರೆ. ಸರ್ವೆಗಾರರು ಮತ್ತು ರಣ್ಯರು ಮಾತ್ರ ಮಂಗಳವಾರದ ಆಚರಣೆ ಮತ್ತು ಮಾರಿ ಪೂಜೆ ಆಚರಣೆಗಳನ್ನು ಮಾಡುತ್ತಾರೆ. ಇಲ್ಲಿನ ವಾಸ್ತವಾಂಶಗಳು, ಮಲ್ಲಿಗೆ ಹೂವಿನ ಸುಗಂಧ ಪಸರಿಸುತ್ತಿರುವುದು ಮತ್ತು ಕೋಟೆಯೊಳಗೆ ಇರುವ ನಂದಿ ಕೊಳದಲ್ಲಿ ಸ್ನಾನ ಮಾಡುವ ಸದ್ದು ಜನರ ಗಮನಕ್ಕೆ ಬರುತ್ತದೆ. ಮ್ಯಾನೇಜರ್ ಕೂಡಾ ಈ ಬಗ್ಗೆ ಮಾಹಿತಿ ಪಡೆಯುತ್ತಾರೆ. ಮ್ಯಾನೇಜರ್(ಇವರು ಮುಸ್ಲಿಂ) ಮಂಗಳವಾರ ರಾತ್ರಿ ಕೋಟೆಗೆ ಬರುತ್ತಾರೆ. ಒಂಟಿ ಸ್ಥಳ, ಮಲ್ಲಿಗೆಯ ಪರಿಮಳ, ಸ್ನಾನ ಮಾಡುವವರು ಹೆಂಗಸರು ಎಂದು ಅರಿತ ಮ್ಯಾನೇಜರ್ ಕೇಳುತ್ತಾನೆ, "ಯಾರು ನೀನು?", "ನಾನು ಕೋಟೆಯ ಮಾರಿ" ಎಂಬ ಉತ್ತರ ಕೊಳದಿಂದ ಬಂದಿತು. ಕೋಟೆ ಈಗ ನಮಗೆ ಸೇರಿದೆ ಎಂದು ಮ್ಯಾನೇಜರ್ ಎಚ್ಚರಿಸಿದಾಗ, ಮಾರಿ "ನನಗೆ ವಾಸಿಸಲು ಯಾವುದೇ ಸ್ಥಳವನ್ನು ತೋರಿಸು ನಾನು ಹೋಗುತ್ತೇನೆ" ಎಂದು ಸೂಚಿಸುತ್ತಾರೆ. ಮ್ಯಾನೇಜರ್ ಪ್ರಾಮಾಣಿಕವಾಗಿ, "ನಾನು ಮುಸ್ಲಿಂ ನಾನು ನಿಮಗೆ ವಾಸಿಸಲು ಸ್ಥಳವನ್ನು ಹೇಗೆ ತೋರಿಸಲಿ?". ಮಾರಿ "ನೀವು ನಾಲ್ಕು ಜಾತಿಗಳಿಗೆ ಸೇರಿದವರನ್ನು ಕರೆತನ್ನಿ" ಎಂದು ಸೂಚಿಸುತ್ತಾರೆ. ಸೀಮಿತ ಜನರೈಂದ ಮೊದಲು ಪೂಜಿಸಲ್ಪಡುತ್ತಿದ್ದ ಮಾರಿಯು ತನ್ನ ಸ್ವಂತ ಆದೇಶದಂತೆ ನಾಲ್ಕು ಜಾತಿಗಳಾ ಜನರ ಸಮ್ಮುಖದಲ್ಲಿ ಹೊಸ ನಿವಾಸದಲ್ಲಿ ನೆಲೆಸಿ ನಂತರ ಎಲ್ಲಾ ವಾರ್ಡ್‌ಗಳ ಆರಾಧ್ಯ ದೈವವಾಯಿತು.
ದೇವಿ ಮಹಾತ್ಮೆ
ಕಾಪು ಹಿಂದೆ ಅನೇಕ ರಾಜರುಗಳು ಮತ್ತು ಚಕ್ರವರ್ತಿಗಳಿಂದ ಆಳಲ್ಪಟ್ಟ ಸ್ಥಳವಾಗಿದೆ. ಈ ಸ್ಥಳದ ಸಿಂಹಾಸನದಲ್ಲಿ ಭಕ್ತರ ಅಪೇಕ್ಷೆಗಳನ್ನು ಪೂರೈಸುವ ಮೂಲಕ ಅವಳು ಕಾಪುವಿನಲ್ಲಿ ದಂಡಿನ ಮಾರಿಯಾಗಿ ನೆಲೆಸಿದರು ಎಂಬುದು ಐತಿಹಾಸಿಕವಾಗಿ ಪ್ರಸಿದ್ಧವಾಗಿದೆ. ಮಾರಿಯಮ್ಮ ಶಕ್ತಿಯ ಐಕಾನ್ ಆಗಿದ್ದು, ಅವರು "ಕಾಪುದಪ್ಪೆ" ("ಕಾಪು ತಾಯಿ") ಎಂಬ ಹೆಸರನ್ನು ಪಡೆದರು. ಏಕೆಂದರೆ ಅವರು ತಮ್ಮ ಸಂದೇಶವಾಹಕರಾದ ಉಚ್ಚಂಗಿಯ ಮೂಲಕ ಮಾರಿಯಮ್ಮನನ್ನು ಭೇಟಿ ಮಾಡಿದ ನಂತರ ಯುದ್ಧಗಳಿಗೆ ಹೊರಡುವ ಜನರಿಗೆ ವಿಜಯವನ್ನು ಪಡೆದರು. ಕಾಪು ಭೂಮಿಯ ಒಡೆಯನಾದ ಶ್ರೀ ಲಕ್ಷ್ಮೀಜನಾರ್ದನ ದೇವರಿಂದ ಪ್ರಭಾವಿತಳಾದ ಮಹಾಮಾತೆ ಮಾರಿ ದೇವಿಯು ಸತ್ಯದ ಮಾತೆಯಾಗಿ (ಸತ್ಯದಪ್ಪೆ) ಸತ್ಯವಾಗಿ ಜೀವನ ನಡೆಸುವ ಜನರಿಗೆ ಇಲ್ಲಿಗೆ ಬರುವವರಿಗೆ ಶರಣು ದುರ್ಗೆ ಇಲ್ಲಿ ಹೊಳೆಯುತ್ತಿದೆ. ಮಂಗಳವಾರ ಮಾರಿಯಮ್ಮನ ನೆಚ್ಚಿನ ದಿನವಾಗಿದ್ದು, ದೇವಿಯನ್ನು ನೋಡಲು ಇಲ್ಲಿಗೆ ಭೇಟಿ ನೀಡುವ ಭಕ್ತ ಸಾಗರವೇ ಸಾಕ್ಷಿಯಾಗಿದೆ. ಗದ್ದಿಗೆ (ಗದ್ದುಗೆ) ಸಾನ್ನಿಧ್ಯ ವಹಿಸುವ ಮಾರಿಯಮ್ಮನ ಸನ್ನಿಧಿಯಲ್ಲಿ ಮಂಗಳವಾರ ನಡೆಯುವ ಮಾರಿಪೂಜೆ (ಮಾರಿ ಪೂಜೆ), ಚಂಡಿಕಾ ಯಾಗ, ಗದ್ದಿಗೆ ಪೂಜೆ (ಸಿಂಹಾಸನಾರಾಧನೆ), ತುಲಾಭಾರ ಸೇವೆಗಳು ಹೆಚ್ಚು ಮಹತ್ವ ಪಡೆದಿವೆ. ದೇವಿಯ ಸನ್ನಿಧಿಯಲ್ಲಿ ಮಾರಿ ಪೂಜಾ ವಿಧಿವಿಧಾನ ನೆರವೇರಿಸಲು ಮುಂದಿನ ಏಳೆಂಟು ವರ್ಷಗಳ ಕಾಲ ದಿನಾಂಕ ನಿಗದಿ ಮಾಡಲಾಗಿದೆ. ಪ್ರತಿ ಮಾರಿ ಪೂಜಾ ಕಾಲದ ಸಂದರ್ಭದಲ್ಲಿ ಗದ್ದಿಗೆ ಪೂಜೆಯನ್ನು ಮಾರಿಯಮ್ಮ ದೇವಿಗೆ ವ್ರತದ ಮೂಲಕ ಸಮರ್ಪಿಸಿ ಸಿಂಹಾಸನದ ಮೇಲೆ (ಗದ್ದಿಗೆ) ಭಕ್ತರನ್ನು ಆಶೀರ್ವದಿಸಿ ಮಾರಿಯಮ್ಮ ದೇವಿಗೆ ವ್ರತದ ಮೂಲಕ ಸಮರ್ಪಿಸಲಾಗುವುದು. ಮಹಾನ್ ತಾಯಿಯು ಎಲ್ಲಾ ಧರ್ಮಗಳ ಜನರ ಶ್ರಮ ಮತ್ತು ದುಃಖಗಳಿಗೆ ಪರಿಹಾರಗಳನ್ನು ಸೂಚಿಸುತ್ತಾಳೆ ಮತ್ತು ಆದ್ದರಿಂದ ಅವಳನ್ನು 'ತ್ರಯಂಬಕೇಶ್ವರಿ' ಅಥವಾ 'ಮಂಗಳಾಂಬಿಕೆ' ಎಂದು ಕರೆಯಲಾಗುತ್ತದೆ. ಮಾರಿಯಮ್ಮನ ಸನ್ನಿಧಿಯಲ್ಲಿ ಅತ್ಯಂತ ಮಹತ್ವಪೂರ್ಣವಾದ ಸಿಂಹಾಸನ ಪೂಜೆ, ಕುಂಕುಮಾರ್ಚನೆ, ಹೂವಿನ ಪೂಜೆ ಇತ್ಯಾದಿ ಸೇವೆಗಳು ಕೂಡ ಹೆಚ್ಚಿನ ಸಂಖ್ಯೆಯಲ್ಲಿ ನಡೆಯುತ್ತವೆ. ಸಮಾಜದ ಎಲ್ಲಾ ಹಂತದ ಜನರು ಮಾರಿಕಾಂಬೆಯ ಸನ್ನಿಧಿಯಲ್ಲಿ ಪ್ರತಿ ಮಂಗಳವಾರ ಒಂದಲ್ಲ ಒಂದು ಕಾರ್ಯದಲ್ಲಿ ತಮ್ಮನ್ನು ತೊಡಗಿಸಿಕೊಂಡಿರುತ್ತಾರೆ. ಪ್ರತಿ ಮಂಗಳವಾರ ಆಯೋಜಿಸುವ ಸಾಮೂಹಿಕ ಅನ್ನದಾನದಲ್ಲಿ (ಅನ್ನಧಾನ) ಸಾವಿರಾರು ಜನರು ಭಾವನಾತ್ಮಕವಾಗಿ ಭಾಗವಹಿಸುತ್ತಾರೆ. ಟರ್ಮಿನಲ್ ಮಾರಿಪೂಜೆ, ವರ್ಷದಲ್ಲಿ ೩ ಬಾರಿ ನಡೆಸಲಾಗುತ್ತದೆ. ಟರ್ಮಿನಲ್ ಮಾರಿಪೂಜೆಯು ಪರಶುರಾಮನ ಸೃಷ್ಟಿಯಾದ ತುಳುನಾಡಿನ ಏಳು ಪ್ರಸಿದ್ಧ ಉತ್ಸವಗಳಲ್ಲಿ ಒಂದಾಗಿದೆ. ಆದ್ದರಿಂದ, ಸುಗ್ಗಿ (ವಸಂತ) ಆಟಿ ಮತ್ತು ಜಾರ್ದೆಯಲ್ಲಿ ನಡೆಯುವ ಟರ್ಮಿನಲ್ ಮಾರಿ ಪೂಜೆಯ ಸಮಯದಲ್ಲಿ, ದಕ್ಷಿಣ ಕೆನರಾ, ಉಡುಪಿ, ಕಾಸರಗೋಡು ಮತ್ತು ಪರ್ವತ ಜಿಲ್ಲೆಗಳಿಂದ ಮಾತ್ರವಲ್ಲದೆ ದೂರದ ಮುಂಬೈನಿಂದಲೂ ಜನಸಾಗರ ಹರಿಯುತ್ತದೆ.
ಮಾರಿ ಪೂಜೆಯ ವಿಧಿವಿಧಾನ
ಅಯನ ಸಂಕ್ರಾಂತಿಯ ನಂತರ ಮಂಗಳವಾರದಂದು “ಬೇಟೆ” (ದೇವಿಗೆ ಬಲಿಯಾಗಿ ಅರ್ಪಿಸಲು ಉದ್ದೇಶಿಸಿರುವ ವಸ್ತು) ಬಿಟ್ಟ ನಂತರ ಮಾರಿ ಪೂಜಾ ವಿಧಿವಿಧಾನಗಳು ಪ್ರಾರಂಭವಾಗುತ್ತದೆ. ಅಯನ ಸಂಕ್ರಾಂತಿಯು ಮಂಗಳವಾರ ಸಂಭವಿಸಿದರೆ, ಅದೇ ದಿನದಂದು ಈ ಆಚರಣೆಯನ್ನು ಪ್ರಾರಂಭಿಸಲಾಗುತ್ತದೆ. ಹಿಂದೆ ಕುರಿಗಳನ್ನು ‘ಬೇಟೆ’ ಎಂದು ಅರ್ಪಿಸಲಾಗುತ್ತಿದ್ದರೂ, ಈಗಿನ ದಿನಗಳಲ್ಲಿ ಕುಂಬಳಕಾಯಿಯನ್ನು ‘ಬೇಟೆ’ ಎಂದು ಅರ್ಪಿಸಿ ಇದನ್ನು ಮಾಡುತ್ತಾರೆ. ಕೋಟೆಯ ಸೇವಕರು (ಹವಾಲ್ದಾರರು), ಕುರುಬರು, ರಣ್ಯರು ಮತ್ತು ಇತರರು ಕೋಟೆ ಮನೆಯಲ್ಲಿ ಸಾಮಾನ್ಯ ಪ್ರಾರ್ಥನೆ ಸಲ್ಲಿಸುತ್ತಾರೆ ಮತ್ತು ಮಾರಿಗುಡಿಗೆ ಹೂವು, ಹಿಂಗಾರ ಮತ್ತು ಕುಂಬಳಕಾಯಿಯನ್ನು ತರುತ್ತಾರೆ. ನಂತರ ಇದನ್ನು ಉಚ್ಚಂಗಿ ಗುಡಿಗೆ ತಿಳಿಸಲಾಗುತ್ತದೆ ಮತ್ತು ಪ್ರಾರ್ಥನೆಯ ನಂತರ, ಕುಂಬಳಕಾಯಿಯನ್ನು ಉತ್ತರದ ಬಾಗಿಲಿನ ಮೂಲಕ ಕುರಿ-ಕಾಯುವ ಸ್ಥಳಕ್ಕೆ ಕಳುಹಿಸಲಾಗುತ್ತದೆ ಮತ್ತು ಪ್ರಾರ್ಥನೆಯ ನಂತರ, ಕುಂಬಳಕಾಯಿಯನ್ನು ಆ ಮನೆಯ ಮಾಲೀಕರಿಗೆ ಹಸ್ತಾಂತರಿಸಲಾಯಿತು. ‘ಬೇಟೆ’ ಉದ್ದೇಶಕ್ಕಾಗಿ ಬಿಟ್ಟ ಕುರಿಗಳನ್ನು (ಕುಂಬಳಕಾಯಿ) ಆ ಮನೆಯ ನಿವಾಸಿಗಳು ಸಂರಕ್ಷಿಸುತ್ತಾರೆ. ಮಾರನೆಯ ದಿನ ಮಾರಿ ಪೂಜೆಯ ದಿನದಂದು ಸಿಂಹಾಸನದಲ್ಲಿ ಅಲಂಕರಿಸುವ ಮಾರಿಯಮ್ಮ ದೇವಿಯ ವಿಗ್ರಹವನ್ನು ಸಿದ್ಧಪಡಿಸುವ ‘ಮಾರ ಮುಹೂರ್ತ’ ನಡೆಯಲಿದೆ. ಭಾರತೀಯ ಬೀಚ್ ಮರವನ್ನು (ಹೊಂಗಾರಕ) ಆಚರಣೆಗಳ ಪ್ರಕಾರ ಕತ್ತರಿಸಲಾಗುತ್ತದೆ ಮರದ ವಿಗ್ರಹವನ್ನು ಮಾರಿ ಪೂಜೆಯ ದಿನದಂದು ಸಿದ್ಧವಾಗುವಂತೆ ಸಿದ್ಧಪಡಿಸಲಾಗುತ್ತದೆ. ಮಾರಿ ಪೂಜೆಯ ದಿನದಂದು ಸಿಂಹಾಸನ ಪೂಜೆ (ಗದ್ದಿಗೆ ಪೂಜೆ) ನಡೆಯಲಿದೆ. ಸ್ಥಳದ ಜನರು ಪ್ರಾರ್ಥನೆ ಸಲ್ಲಿಸುತ್ತಾರೆ ಮತ್ತು ಮೆರವಣಿಗೆಯಲ್ಲಿ ಅಲಂಕರಿಸುವ ಚಿನ್ನದ ಆಭರಣಗಳನ್ನು ತರುತ್ತಾರೆ. ನಂತರ ದರ್ಶನ ಪಾತ್ರಿ, ಹವಾಲ್ದಾರರು, ಕುರುಬರು (ಕುರುಬರು) ಒಟ್ಟಾಗಿ ಮರದ ವಿಗ್ರಹವನ್ನು ಸಿದ್ಧಪಡಿಸಿದ ಸ್ಥಳಕ್ಕೆ ಹೋಗುತ್ತಾರೆ. ನಂತರ, ಪೂಜಾ ವಿಧಿವಿಧಾನಗಳನ್ನು ನೆರವೇರಿಸಿ ದೇಗುಲಕ್ಕೆ ತರುತ್ತಾರೆ. ದೇಗುಲದ ಒಳಗೆ ವಿಗ್ರಹವನ್ನು ತರುವಾಗ, ತೊಳೆಯುವವರು ಅದರ ಮೇಲೆ ಅರಿಶಿನ ಮತ್ತು ಸಿಂಪಡಿನ ಮಿಶ್ರಣದ ಬಣ್ಣದ ನೀರನ್ನು ಸುರಿಯುತ್ತಾರೆ. ನಂತರ, ಅವರು ಸಿಂಹಾಸನದೊಳಗೆ ಸ್ವಸ್ತಿಕದ ಮಧ್ಯದಲ್ಲಿ ವಿಗ್ರಹವನ್ನು ಇಟ್ಟು ಅಲಂಕರಿಸುತ್ತಾರೆ. ಅದರ ನಂತರ, ದರ್ಶನ ಸೇವೆ ಪ್ರಾರಂಭವಾಗುತ್ತದೆ. ಇಲ್ಲಿ, 'ಬೇಟೆ ಜನರು' ಮೊದಲ ಪ್ರಸಾದವನ್ನು ಪಡೆಯುತ್ತಾರೆ (ದೇವತೆಗೆ ಅರ್ಪಿಸಿದ ಆಹಾರ ಮತ್ತು ಪಾನೀಯ). ಈ ಜನರು ನಂತರ ಕಡಲತೀರದ ಸಮೀಪವಿರುವ ಕುರಿಗಳನ್ನು ಕಟ್ಟಿರುವ ಮತ್ತು ಸಿಂಹಾಸನವಿರುವ ಮನೆಗೆ ಹೋಗಿ ಅವರಿಗೆ ಪ್ರಸಾದವನ್ನು ನೀಡಿ ಕುಂಬಳಕಾಯಿಯನ್ನು ತೆಗೆದುಕೊಂಡು ಸಂಪ್ರದಾಯದಂತೆ ಮಾರಿಗುಡಿಗೆ ತರುತ್ತಾರೆ. ಅವರು ಅದನ್ನು ಉಚ್ಚಂಗಿ ದೇಗುಲದ ಕೋಟೆಯಲ್ಲಿ ಅಕ್ಕಿಯ ರಾಶಿಯ ಮೇಲೆ ಇಟ್ಟು ಒಂದೇ ಏಟಿಗೆ ಕತ್ತರಿಸಿ ಹೆಸರಿಗಾಗಿ ಬಲಿಯನ್ನು ಮಾಡುತ್ತಾರೆ. ಅದರ ನಂತರ, ಅವರು ಸಿಂಹಾಸನವನ್ನು ಇರಿಸಲಾಗಿರುವ ಸಮುದ್ರತೀರಕ್ಕೆ ಹೋಗುತ್ತಾರೆ ಮತ್ತು ಅವರು ಸಿಂಹಾಸನದ ಮೇಲೆ ಅಕ್ಕಿಯ ರಾಶಿಯನ್ನು ಬಿಡುತ್ತಾರೆ. ನಂತರ ದೇವಾಲಯವನ್ನು ಸ್ವಚ್ಛಗೊಳಿಸಿ, ಅರಮನೆಯ ಪೂಜೆಯನ್ನು ನೆರವೇರಿಸಿ, ಉಚ್ಚಂಗಿಯನ್ನೂ ಪೂಜಿಸಲಾಗುತ್ತದೆ. ನಂತರ ಮಧ್ಯಾಹ್ನ ಪೂಜೆ ಹಾಗೂ ದರ್ಶನ ಸೇವೆ ನಡೆದು ಭಕ್ತರು ಮಾರಿಯಮ್ಮನ ಪ್ರಸಾದ ಸ್ವೀಕರಿಸುತ್ತಾರೆ. ನಂತರ ದೇವಿಯ ಮರದ ವಿಗ್ರಹವನ್ನು ರಣ್ಯರು, ಕೊರಗರು, ಹವಾಲ್ದಾರರು, ಕುರುಬರು ಸೇರಿ ದೇಗುಲದಿಂದ ಸುಮಾರು ೪ ಕಿಲೋ ಮೀಟರ್ ದೂರದಲ್ಲಿರುವ ಕಳತ್ತೂರಿನ ಚಂದ್ರನಗರದ ಒಂದು ನಿರ್ದಿಷ್ಟ ಸ್ಥಳದಲ್ಲಿ ನಿಮಜ್ಜನ ಮಾಡಲಾಗುವುದು ಮತ್ತು ಮಾರಿಪೂಜೆಯೊಂದಿಗೆ ಮುಕ್ತಾಯವಾಗುತ್ತದೆ. ಆಗ ಶಕ್ತಿಯ ಪ್ರತಿಮೆಯಾದ ಮಾರಿಯಮ್ಮ ಸಿಂಹಾಸನದಲ್ಲಿದ್ದು ಭಕ್ತರ ಇಷ್ಟಾರ್ಥಗಳನ್ನು ಪೂರೈಸುವ ಮೂಲಕ ಬೆಳಗುತ್ತಾಳೆ. ತುಳುನಾಡಿನ ಏಳು ಹಬ್ಬಗಳಲ್ಲಿ ಈ ಮಾರಿ ಪೂಜೆಯೂ ಒಂದು. ಪರ್ಯಾಯ, ಉಡುಪಿ. ಬಪ್ಪನಾಡು ಡೋಲು (ಜಾತ್ರೆ), ಮೂಲ್ಕಿ ಅರಸರ ಕಂಬಳ, ಕವತ್ತಾರು ಆಯನ, ಪಡುಬಿದ್ರಿಯ ಧರ್ಮಸ್ಥಳದ ದೀಪ ಮತ್ತು ಢಕ್ಕೆ ಬಲಿ ಇತರ ಆರು ಮಹತ್ವದ ಆಚರಣೆಗಳು.
ನುಡಿಸಿರಿ ಪುರಸ್ಕ್ರುತರು
ಆಳ್ವಾಸ್ ನುಡಿಸಿರಿ ಪುರಸ್ಕಾರ
ಮೂಡಬಿದಿರೆ...ಆಳ್ವಾಸ್ ಶಿಕ್ಷಣ ಪ್ರತಿಷ್ಹಾನದ ಆಶ್ರಯದಡಿ,ಡಿಸೆಂಬರ್ ೧ರಿಂದ ೩ರ ವರೆಗೆ ನೆಡೆಯಲಿರುವ 'ಆಳ್ವಾಸ್ ನುಡಿಸಿರಿ ಸಮ್ಮೇಳನದಲ್ಲಿ ಕನ್ನಡ ನಾಡು ನುಡಿಗಾಗಿ ಶ್ರಮಿಸಿದ ೧೫ ಮಂದಿ ಸಾದಕರಿಗೆ 'ಆಳ್ವಾಸ್ ನುಡಿಸಿರಿ' ಪ್ರಶಸ್ತಿ ನೀಡಿ ಗೌರವಿಸಲಾಗುವುದು. ಡಿಸೆಂಬರ್ ೩ರಂದು ಸಂಜೆ ೪ಗಂಟೆಗೆ ನೆಡೆವ ಸಮಾರೋಪದಲ್ಲಿ ಪ್ರಶಸ್ತಿ ಪ್ರಧಾನ ನೆಡೆಯುತ್ತದೆ. ಪ್ರಶಸ್ತಿಯು ೨೫೦೦೦ ನಗದು ಪುರಸ್ಕಾರ,ಪ್ರಶಸ್ತಿ ಪತ್ರ ಹಾಗು ಸ್ಮರಣಿಕೆ ಒಳಗೊಂಡಿರುತ್ತದೆ.
ಪ್ರಶಸ್ತಿಗೆ ಆಯ್ಕೆಯಾದವರು
ವರ್ಗ:ಪ್ರಶಸ್ತಿಗಳು
ನಮಸ್ತೇ ಮೇಡಮ್ (ಚಲನಚಿತ್ರ)
ನಮಸ್ತೆ ಮೇಡಂ 2014 ರ  ಕನ್ನಡ ಹಾಸ್ಯ  ಚಲನಚಿತ್ರವಾಗಿದ್ದು, ಇದನ್ನು R. ರಘುರಾಜ್ ನಿರ್ದೇಶಿಸಿದ್ದಾರೆ ಮತ್ತು ರವಿ ಗರಣಿ ನಿರ್ಮಿಸಿದ್ದಾರೆ. ಈ ಚಿತ್ರದಲ್ಲಿ ಶ್ರೀನಗರ ಕಿಟ್ಟಿ, ರಾಗಿಣಿ ದ್ವಿವೇದಿ ಮತ್ತು ನಿಕೇಶಾ ಪಟೇಲ್ ಮುಖ್ಯ ಭೂಮಿಕೆಯಲ್ಲಿದ್ದಾರೆ. ನಟಿ ನಿಕಿತಾ ತುಕ್ರಾಲ್ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.
ಧ್ವನಿಮುದ್ರಿಕೆ
ಚಲನಚಿತ್ರದ ಸಂಗೀತವನ್ನು ಶ್ರೀಧರ್ ವಿ.ಸಂಭ್ರಮ್ ಸಂಯೋಜಿಸಿದ್ದಾರೆ, ಅದು ಐದು ಹಾಡುಗಳನ್ನು ಒಳಗೊಂಡಿದೆ.